hotchpotch/miracl-hf-unified huggingface dataset:
ডিয়েগো আলভারেজ (চরিত্র)
ডিয়াগো আলভারেজ হল প্রখাত সাসিত্যিক বিভূতিভূষন বন্দ্যোপাধ্যায়-এর রচিত কালজয়ী রোমাঞ্চ উপন্যাস চাঁদের পাহাড়-এর একটি গুরুত্বপূর্ণ কাল্পনিক চরিত্র।উপন্যাসে দেখাযায় ডিয়াগো আলভারেজ একজন পর্তুগিজ অভিযাত্রীক ও স্বর্ণসন্ধানী। সে শঙ্করের বন্ধু ও পরামর্শদাতা ছাড়াও হিরের অনুসন্ধানে তাঁর সাথে যায়। তারা চাঁদের পাহাড় খুঁজতে গিয়ে রিকটারসভিল্ড-এর গহীনে প্রবেশ করে।
চাঁদের পাহাড় উপন্যাসের উপর ভিত্তি করে নির্মিত চলচ্চিত্র চাঁদের পাহাড় -এ আফ্রিকান অভিনেতা গেরারড রুডোলফ অভিনয় করেছেন ডিয়াগো আলভারেজ চরিত্রে।.
গ্রাফিক্স উপন্যাসটি ২০১৪ সালে প্রকাশিত হয় চাঁদের পাহাড় উপন্যাসের উপর ভিত্তি করে।এখানেও ডিয়াগো আলভারেজকে দেখা যায় শংকর রায় চৌধুরী-এর বন্ধু হিসাবে।
বড় হরিশপুর ইউনিয়ন
বড় হরিশপুর ইউনিয়ন বাংলাদেশের রাজশাহী বিভাগের নাটোর জেলার নাটোর সদর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫০.৬৯.৬৩.২০।
নাটোর সদর উপজেলা সদর হতে পূর্ব দিকে অবস্থিত এ ইউনিয়নের মোট আয়তন ৫৮২২ একর বা ২৩.৫৬ বর্গকিলোমিটার।
বড় হরিশপুর ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী বড় হরিশপুর ইউনিয়নের মোট জনসংখ্যা ছিল ৩৬৬৮৮ জন, যারা ৯১১৭ টি পরিবারে বসবাস করে, যার মধ্যে পুরুষ হল ১৮৫৪১ জন এবং নারী হল ১৮১৪৭ জন।
বড় হরিশপুর ইউনিয়নের গড় স্বাক্ষরতা হার ৫৪.৪%। তার মধ্যে নারী শিক্ষার হার ৫২.০% এবং পুরুষ শিক্ষার হার ৫৬.৭%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
বড় হরিশপুর ইউনিয়নের অর্থনীতি মূলত কৃষি নির্ভর।বড় হরিশপুর ইউনিয়ন — বাংলাদেশ জাতীয় তথ্য বাতায়ন
ব্রজদা
ব্রজদা একটি কাল্পনিক বাঙালী মজলিশি চরিত্র। এর স্রষ্টা সাহিত্যিক সাংবাদিক গৌরকিশোর ঘোষ।
ব্রজদার আসল নাম ব্রজরাজ কারফরমা। তিনি গল্প বলতে ভালবাসেন। ঘনাদা বা টেনিদার মতই ব্রজদা প্রবীন গল্পবাগীশ দাদা। তার অভিজ্ঞতার স্টক অঢেল। অসম্ভব ঘটনা ঘটিয়েছেন জীবনে অনেক। যেগুলোকে লেখকের ভাষায় 'গুল্প' অর্থাৎ গুল-গল্প বলা যায়। ব্রজদার নিজের কথা অনুযায়ী ব্রজদার অধিনায়কত্বে ভারত ক্রিকেটে ইংল্যাণ্ডের মোকাবেলা করেছিলো ইডেন গার্ডেনে ১৯৩৩ সালে। তিনি সেনাবাহিনীততে কর্মরত জামাইয়ের জন্যে ফিল্ড মার্শাল মানেকশকে সহজেই বলতে পারেন। তিনি চার্লি চ্যাপলিনের ঘনিষ্ঠ বন্ধু, মেসোপটেমিয়ার যুদ্ধে উপস্থিত ছিলেন, যোগবলে ইউরেনাস গ্রহ ঘুরে আসেন, আর্থার কোনান ডয়েলকে চিনতেন, এক কথায় ব্রজরাজ কারফরমা এক অনন্যসাধারণ চরিত্র। গৌরকিশোর ঘোষের এই চরিত্রটি বাঙালি পাঠকমহলে পরিচিত ও জনপ্রিয়। আনন্দবাজার পত্রিকার সাংবাদিক ব্রজরঞ্জন রায় এর অনুকরনে রূপদর্শী ছদ্মনামে গৌরকিশোর ঘোষ সৃষ্টি করেন এই চরিত্রটি।
ব্রজদাকে নিয়ে গৌরকিশোর ‘ব্রজবুলি’ রচনা করেন। আর একটা বই পরে বার হয়— ‘ব্রজদার গুল্পসমগ্র’। এই বইতে ১৯ টি গুল্প বা কাহিনী আছে।
১৯৭৯ সালে ব্রজদার গল্প অবলম্বনে তৈরি পরিচালক পীযূষ বসুর সিনেমা ‘ব্রজবুলি’ তৈরী হয়। নামভূমিকায় ছিলেন বাংলার খ্যাতনামা নায়ক উত্তম কুমার।
শ্রেষ্ঠ অভিনেত্রীর জন্য জাতীয় চলচ্চিত্র পুরস্কার (ভারত)
শ্রেষ্ঠ অভিনেত্রীর জন্য জাতীয় চলচ্চিত্র পুরস্কার (ভারত) হল ভারতের চলচ্চিত্র অভিনেত্রীদের জন্য সর্বোচ্চ সম্মানিত পুরস্কার। এটি একটি রজত কমল পুরস্কার যা জাতীয় চলচ্চিত্র পুরস্কারের অংশ হিসেবে ১৯৬৮ সাল থেকে ভারত সরকার প্রদান করে আসছে।
১৯৬৮ সালে ১৫তম জাতীয় চলচ্চিত্র পুরস্কারে প্রথম শ্রেষ্ঠ অভিনেত্রীর পুরস্কার লাভ করেন নার্গিস দত্ত। সর্বাধিক পাঁচবার এই পুরস্কার অর্জন করেন শাবানা আজমি। স্মিতা পাতিল, অর্চনা, শোবানা, তাবু ও কঙ্গনা রানাওয়াত দুইবার করে এই পুরস্কার লাভ করেন।
বাক অ্যাডামস
বাক "বাকহ্যান্ড" অ্যাডামস (জন্মগত নামঃ চার্লস স্টিফেন অ্যালেন) (নভেম্বর ১৫, ১৯৫৫ – অক্টোবর ২৮, ২০০৮) একজন মার্কিন পর্নোগ্রাফি চলচ্চিত্র অভিনেতা ও পরিচালক।
অ্যাডামস প্রথম জীবনে একজন মুষ্টিযোদ্ধা এবং বাউঞ্চার ছিলেন। ১৯৮০ এর দশকের শুরুতে তিনি পর্নোগ্রাফি চলচ্চিত্র শিল্পে যুক্ত হন। মূলত তার বোন অ্যাম্বার লিন প্রাপ্তবয়স্ক চলচ্চিত্রে কাজ শুরু করার পর তিনি এই পেশায় আসেন। ১৯৮৮ সালে তার নির্মিত Squirt চলচ্চিত্র নির্মানের মাধ্যমে পরিচালক হিসেবে তার আত্মপ্রকাশ ঘটে। তিনি প্রায় ৬০০টি চলচ্চিত্রে অভিনয় করেছেন এবং প্রায় ৬০টি চলচ্চিত্র পরিচালনা করেছেন।
২০০৮ সালের ২৮শে অক্টোবর হার্টের জটিলতায় অ্যাডামস মারা যান। তিনি নর্থরিজ হসপিটাল মেডিকেল সেন্টারে মারা যান। ১৯৯০ এর দশকে তার বেশ কয়েকবার হার্ট অ্যাটাক হয়েছিলো। মৃত্যুর কিছুদিন আগে তিনি একটি স্টুডিও নির্মাণ করেছিলেন। স্টুডিওর উদ্দেশ্য ছিলো ইন্টারনেটের জন্য ভিডিও তৈরী করা।
১) ১৯৮৭ সালে এভিএন পুরস্কার – সেরা অভিনেতা (ভিডিও) – "রকি এক্স"
২) ১৯৯০ সালে এক্সআরসিও পুরস্কার – সেরা যৌন দৃশ্য – দ্যা চ্যামেলিওন ( টরি ওয়েলসের সাথে)
৩) ১৯৯২ সালে এভিএন পুরস্কার – সেরা অভিনেতা (ফিল্ম) – "Roxy"
৪) ১৯৯৫ সালে এভিএন পুরস্কার – সেরা অভিনেতা (ফিল্ম) – "No Motive"
৫) ১৯৯৫ সালেএক্সআরসিও হল অফ ফ্রেম -ইন্ডাকটি
৬) এভিএন হল অফ ফ্রেম ইন্ডাকটি
বাগবাজার ঘাট
বাগবাজার ঘাট হল উত্তর কলকাতায় হুগলি নদীর পূর্ব তীরে অবস্থিত একটি প্রাচিন ও বিখ্যাত ঘাট।এই ঘাটটি রঘু মিত্র ঘাট নামে পরিচিত ছিল।এই ঘাট ব্রিটিশ শাসনকালে কলকাতার অগ্রগতিতে গুরুত্বপূর্ন ভূমিকা রেখেছিল।সেই সময় বাগবাজারে পন্য ও ব্যাবসিকরা এই ঘাটের দ্বারাই পৌচ্ছেছেন।
বর্তমানে এই ঘাটের পাশে একটি স্টিমার জেটি নির্মিত হয়েছে যাত্রী পরিবহনের জন্য।আর পুরোনো ঘাটটি গঙ্গা স্নাস ও গঙ্গা জল সংগ্রহ করেন হিন্দু ধর্মের মানুষ।এই ঘাটে বিভিন্ন ধর্মিও অনুষ্ঠান সম্পূর্ন হয়।
অ্যালেক্স জর্ডান
অ্যালেক্স জর্ডান (সেপ্টেম্বর ২০, ১৯৬৭ – জুলাই ২, ১৯৯৫) একজন আমেরিকান পর্নোগ্রাফি অভিনেত্রী। ১৯৯১ সাল থেকে ১৯৯৫ সাল পর্যন্ত অ্যালেক্স জর্ডান সর্বমোট ১৬৬ টি পর্নোগ্রাফি চলচ্চিত্রে অভিনয় করেন। ১৯৯৩ সালে "Adult Video News" এর পক্ষ থেকে তাকে "বেস্ট নিউ স্টারলেট" নামকরণ করা হয়।
অ্যালেক্স জর্ডান ১৯৬৭ সালের ২০ সেপ্টেম্বর তারিখে যুক্তরাষ্ট্র এর ক্যালিফোর্নিয়া প্রদেশের লস এঞ্জেলেসে জন্মগ্রহণ করেন। তার অন্য নাম হলো অ্যালেক্স জর্ডন। তবে তার জন্মের পর নাম রাখা হয় কেরন এলিজাবেথ মরেনিস। তিনি জাতিতে ছিলেন ককেশিয়ান।
অ্যালেক্স জর্ডান পর্নোগ্রাফি অভিনেত্রী হিসেবে কর্মজীবন শুরু করেন। তিনি প্রচুর প্রাপ্তবয়স্ক চলচ্চিত্রে অভিনয় করেছেন। শেষ জীবনে তাকে পারিবারিক ব্যবসা করতে বলা হলেও তিনি করেন নি।
১) ১৯৯৩ সালে এভিএন বেস্ট নিউ স্টারলেট পুরস্কার
২) ১৯৯৩ সালে যুগল যৌন দৃশ্যে এভিএন পুরস্কার। The Party with Joey Silvera ভিডিওর জন্য
৩) ১৯৯৩ সালে FOXE Video ভিক্সেন পুরস্কার
জর্ডান দুইবার বিয়ে করেন। প্রথমবার ১৯৮৮ সালে জেমস ইউশার সাথে বিয়ে হয়। এরপর তার সাথে তালাক্বের পর ১৯৯২ সালের ২ মে জাস্টিন কেসকে বিয়ে করেন।
অ্যালেক্স জর্ডানের স্বামী জাস্টিন কেস ১৯৯৫ সালে কলোরাডোয় একটি স্কাই শপ স্থাপনের চেষ্টা করছিলেন, যেন অ্যালেক্স জর্ডান তার কর্মজীবন পরিবর্তন করতে পারে। ঠিক সেসময় ১৯৯৫ সালের ২রা জুলাই জর্ডান আত্মহত্যা করেন। আত্মহত্যার বেশ কিছুদিন পর তার প্রতিবেশী বন্ধু তার মরদেহ খুঁজে পায়।
ইডেন গার্ডেনস রেলওয়ে স্টেশন
ইডেন গার্ডেন রেলওয়ে স্টেশন হল কলকাতার একটি রেল স্টেশন। এটি বাবুঘাট এলাকায় অবস্থিত।স্টেশনটির সাংকেতিক নাম হল ইডিজি। এই স্টেশনটির নাম রাখা হয়েছে বিশ্বের বিখ্যাত ক্রিকেট স্টেডিয়াম ইডেন গার্ডেনস-এর নামে। এটি হুগলি নদীর তীরে বিবাদিবাগ এলাকার খুব কাছে অবস্থিত।এই স্টেশনে বিদ্যুতিক রেল চলে। এ রেল পথ কলকাতা চক্ররেল-এর অন্তর্গত। স্টেশনটি পূর্ব রেল জোনের অধিনস্ত।
রিকা হোসিমি
রিকা হোসিমি (জাপানি: 星美りか হেপবার্ন: Hoshimi Rika) একজন জাপানি এভি আইডল এবং সাবেক খোদাই মডেল।
রিকা হোসিমি জাপানের শিজুওকা প্রিফেকচারে ১৯৯০ সালের ২০ সেপ্টেম্বর জন্মগ্রহণ করেন। ২০১০ সালের মে মাসে Emanechio (エマネチオ) ভিডিওতে কাজ করার মাধ্যমে তার আত্মপ্রকাশ ঘটে। যা শুট করা হয়েছিল ইন্দোনেশিয়ার বালি নামক দ্বীপে।
২০১১ সালের সেপ্টেম্বর মাসে তিনি প্রাপ্তবয়স্ক ভিডিওতে কাজ শুরু করেন। মুটেকির AV Decision ভিডিওতে তার অভিষেক ঘটে।
২০১৩ সালে তিনি হারুহি অগুরির যুব-ভিত্তিক নাটক চলচ্চিত্র "ব্যাড কমিউনিকেশন" এ কাজ শুরু করেন।
১) ব্যাড কমিউনিকেশন (২০১৩)
২) স্কুলগার্ল! ব্ল্যাকবোর্ড জাংগল (২০১৩)
৩) মিস্টোরিয়াস গাইয়া সেন্টাই রেঞ্জার (২০১৩)
৪) আনড্রেসিং মাহজং গ্যাকুয়েন জে (২০১৩)
৫) সিস্টার অফ সামার (২০১৪)
১) এমানেচিয়ো (E-Net Frontier, ২১ মে, ২০১০)
২) লিভিং উইথ আফ্রিকা (Air Control, ২৫শে জুলাই, ২০১০)
৩) এপ্রোচিং (Air Control, ২৫শে সেপ্টেম্বর, ২০১০)
১) এভি ডিসিশন (Muteki, সেপ্টেম্বর ২০১১)
২) ফার্স্ট ইম্প্রেশন (Idea Pocket, জানুয়ারি ২০১২)
৩) বিউটিফুল আইডল স্টার রিকা (Idea Pocket, ফেব্রুয়ারি ২০১২)
৪) স্কুইড কমফোর্ট্যাবলি স্টার (Idea Pocket, মার্চ ২০১২)
৫) লেটস এট স্কুল (Idea Pocket, এপ্রিল ২০১২)
১) প্লিজ! ইনডেক্স ( আশাহি টিভি)
২) টক গ্রাভিউর অডিশন (ফুজি টিভি)
৩) গাইরুসা (এনটিভি)
৪) গার্লস অন ফিল্ম (এমওএনডিও২১)
৫) বোঞ্জো বিগ এডভান্স টিভি!!
৬) এনি রাব চাও (টিভি সুকাবা)
৭) পিই টাইম (টিভি সুকাবা)
৮) শেক! ফ্রি টিভি
৯) র‍্যাংক কিংডম (টিবিএস)
১০) পিচ হুইসপার (এমওএনডিও২১)১) ইয়ং জাম্প "স্কুলগার্ল ইউনিফর্ম ন্যাশনাল কালেকশন" (সুয়েইশা)
২) ইয়ং ম্যাগাজিন "গার্লস বুটা ফাইন ব্ল্যাক" (কোডানসা)
৩) স্পা! (ফুসো)
ত্রিকূট পাহাড়
ত্রিকূট পাহাড় ভারতের ঝাড়খণ্ড রাজ্যের দেওঘর শহর থেকে ১০ কিমি দূরত্বে দুমকা যাওয়ার পথে অবস্থিত একটি পাহাড়। এটির তিনটি শৃঙ্গ আছে, যা থেকে ত্রিকূট নামটি এসেছে। পাহাড়ের উপরে ঘন জঙ্গলের মধ্যে ত্রিকূটাচল মহাদেবের মন্দির আছে। সবচেয়ে উঁচু শৃঙ্গটি সমুদ্রপৃষ্ঠ থেকে ২৪৭০ ফিট ও মাটি থেকে ১৫০০ ফিট উঁচু। তিনটির মধ্যে দুটিতে ট্রেকিং করা যায় ও একটিতে খাড়াইয়ের জন্য হেঁটে ওঠা যায়না।
২১ জুলাই ২০০৯ সালে প্রধান শৃঙ্গটিতে একটি রোপওয়ে চালু করা হয়। ২৬ কেবিনবিশিষ্ট এই রোপওয়েটি ২৫১২ ফিট লম্বা ও মাটি থেকে ১২৮২ ফিট উচু অবধি ওঠে। এটি ঝাড়খন্ডের প্রথম রোপওয়ে। ত্রিকূট পাহাড় ঝাড়খন্ডের একটি জনপ্রিয় পর্যটন কেন্দ্র হিসেবে পরিচিত।
নলডাঙ্গা মন্দির
১৬৫৬ সালে রাজা ইন্দ্র নারায়ন নলডাঙ্গা মন্দির পতিষ্ঠা করেন । তিনি মোট ৭টি মন্দির প্রতিষ্ঠা করেন । তার মধ্যে উল্লেখযোগ্যে শ্রী শ্রী সিদ্ধেশরী মায়ের মন্দির,কালীমাতা মন্দির, লক্ষ্মী মন্দির, তারা মন্দির, দ্বিতল বিশিষ্ট বিঞ্চু মন্দির ।
প্রায় পাঁচশত বছর আগে এই রাজ বংশের আদি পুরুষ ভট্রারায়ন ফরিদপুরের তেলিহাটি পরগনার অধীন ভবরাসুর গ্রামে বসবাস করতেন।তারই এক উত্তরাধীকারী সুরী বিঞ্চুদাস হাজরা নলডাঙ্গার রাজ বংশ প্রতিষ্ঠা করেন।তার পিতার নাম ছিল মাধব শুভরাজ খান। বৃদ্ধ বয়সে বিঞ্চুদাস ধর্মের প্রতি বিশেষ অনুরাগী হয়ে সন্ন্যাসী হন এবং ফরিদপুরের ভবরাসুর হতে নলডাঙ্গার নিকট খড়াসিং গ্রামে চলে আসেন।বেগবতী নদীর তীরে এক জঙ্গলে তপস্যা শুরু করেন তিনি।
১৫৯০ সালে মোঘল সুবেদার মানসিংহ বঙ্গ বিজয়ের পর নৌকা যোগে বেগবতী নদী দিয়ে রাজধানী রাজমহলে যাচ্ছিলেন।তার সৈন্যরা পথিমধ্যে রসদ সংগ্রহের জন্য অনুসন্ধানে বের হয়ে বিঞ্চদাস সন্যাসীকে তপস্যারত অবস্থায় দেখতে পান।এসময় বিঞ্চুদাস সৈন্যদের খুব দ্রুত রসদ সংগ্রহ করে দেন। এতে সুবেদার মানসিংহ খুশি হয়ে সন্যাসীকে পার্শ¦তর্বী পাঁচটি গ্রাম দান করে যান।
সন্ন্যাসী ১৫৮০ সালে শ্রীমন্ত দেরায় নামে এক ছেলেকে দত্তক নেন। তিনি রণবীর খান নাম নিয়ে নলডাঙ্গা রাজ এস্টেটের প্রতিষ্ঠা করেন। ১৬৪০ সালে পার্শ্ববর্তী জমিদার রাজা কেদারেশ্বর নলডাঙ্গা আক্রমণ করে দখল করে নেন। পরবর্তীকালে চণ্ডিচরণ দেবরায় কেদারেশ্বরকে হত্যা করে নলডাঙ্গা দখল করেন। দিল্লীর দরবার থেকে রাজ উপাধি লাভ করেন। তার মৃত্যুর পর ছেলে ইন্দ্র নারায়ণ রাজা হন। তিনি নলডাঙ্গায় জোড়া বাংলা প্রাসাদ নির্মাণ করেন। নদী তীরে সিদ্ধেশ্বরী কালী মন্দির প্রতিষ্ঠা করেন। এ মন্দিরের পাশাপাশি আরো ৭টি মন্দির প্রতিষ্ঠা করেন।
জুলি অ্যান্ড্রুজ
ডেম জুলিয়া এলিজাবেথ "জুলি" অ্যান্ড্রুজ, ডিবিই (জন্মসূত্রে ওয়েলস জন্ম ১ অক্টোবর ১৯৩৫) একজন ইংরেজ অভিনেত্রী, গায়িকা, লেখিকা, থিয়েটার পরিচালক ও নৃত্যশিল্পী। শিশুশিল্পী ও গায়িকা হিসেবে ১৯৪৮ সালে ওয়েস্ট এন্ড থিয়েটারে উনি প্রথম আত্মপ্রকাশ করেন ও ১৯৫৪ এ 'দ্যা বয়ফ্রেন্ড' এ প্রথম ব্রডওয়েতে আবির্ভূত হন। মাই ফেয়ার লেডি (১৯৫৬), ক্যামেলট (১৯৬০) ইত্যাদি ব্রডওয়ের গীতিনাট্যগুলিতে অভিনয় করে উনি বিখ্যাত হয়ে ওঠেন। 
মেরী পপিন্স (১৯৬৪) ওনার প্রথম ছায়াছবি। এতে প্রধান চরিত্রে অভিনয়ের জন্য উনি সেরা অভিনেত্রীর অস্কার পান।
১৯৬৫ এ দ্যা সাউন্ড অফ মিউজিক-এ উনি মারিয়ার চরিত্রে অভিনয় করেন ও গীতিনাট্যে সেরা অভিনেত্রীর গোল্ডেন গ্লোব পুরষ্কার জেতেন।
একরত্ন
একরত্ন একপ্রকারের মন্দির স্থাপত্যরীতি। বাংলা অঞ্চলে মন্দির নির্মাণের এই ধারাটি চালু হয়।
এর মূল কাঠামো চারপাশওয়ালা চারচালা মন্দিরের মত; তবে ছাদটি সম্পূর্ণ আলাদা। একরত্ন মন্দিরে ছাদ সমতলীয় হয় যার কেন্দ্রে একটি সুসজ্জিত চূড়া থাকে। এই একটি চূড়া থাকার জন্য একে ‘একরত্ন’ বলা হয়। রত্ন ধারার মন্দিরস্থাপত্যের মধ্যে একরত্ন সরলতম রূপ; যা পঞ্চরত্ন ও নবরত্ন ধারায় সম্প্রসারিত হতে পারে।
ইতিহাসের ইতিহাস
ইতিহাসের ইতিহাস গোলাম আহমাদ মোর্তজা'র একটি ইতিহাস ভিত্তিক গ্রন্থ।এই বইয়ের মাধ্যমে তিনি সর্বপ্রথম আলোচনায় আসেন। ভারতের গতানুগতিক ইতিহাস বিষয়ক পাঠ্যপুস্তকগুলোতে মুসলিমবিদ্বেষী বানোয়াট তথ্যগুলো রয়েছে,সেই তথ্যগুলোর বিরোধীতা করেন এবং সেগুলো মিথ্যা দাবী করে তিনি প্রমাণসহকারে খণ্ডনের চেষ্টা করেন । পাশাপাশি বঙ্কিমচন্দ্র, রবীন্দ্রনাথ,গান্ধীজি,রাজা রামমোহন রায়,দেবেন্দনাথ ঠাকুর আরো অন্যান্য বিখ্যাত ব্যক্তি সম্বন্ধে সমালোচনা করেন এবং তাদের চাপা পরা ইতিহাস সামনে তুলে এনে প্রমাণসহকারে উপস্থাপন করার চেষ্টা করেন।যার ফলে পশ্চিমবঙ্গের সরকার ১৯৮১ সালে তাঁর বই বাজেয়াপ্ত করেন।
ইতিহাসের ইতিহাস বইটি ১৯৮১ সালে পশ্চিমবঙ্গ সরকার সাম্প্রদায়িকতার অভিযোগে নিষিদ্ধ ও বাজেয়াপ্ত করে।
ক্যাপচা
ক্যাপচা (ইংরেজী : Captcha) তথ্যপ্রযুক্তিতে ব্যবহৃত বিশেষ একটি নিরাপত্তা ব্যবস্থা।
নিরাপত্তা নিশ্চিত করতে নেটওয়ার্কের ভিতর দিয়ে যাবার সময় পাসওয়ার্ড দেওয়া হয় । পাসওয়ার্ডটি এমন ভাবে দওয়া হয় কেউ যেন সেটি সহজে অনুমান করতে না পারে । কিন্তু পাসওয়ার্ড বের করে ফেলার জন্য বিশেষ কম্পিউটার বা বিশেষ রোবট তৈরী হয়েছে। এগুলি সারাক্ষণই সম্ভাব্য সকল পাসওয়ার্ড দিয়ে চেষ্টা করতে থাকে, যতক্ষণ না সঠিক পাসওয়ার্ডটি বের হয় । রোবট যাতে ঢুকতে না পারে সে জন্য পাসওয়ার্ড দেওয়ার পরও একটি বিশেষ লেখা পড়ে টাইপ করে দিতে হয় । একজন সত্যিকার মাসুষ যেটি সহজেই বুঝতে পারে কিন্তু রোবট তা বুঝতে পারে না । মানুষ এবং যন্ত্রকে আলাদা করার এই পদ্ধতিকে ক্যপচা বলে ।
বিপ্রবেলঘরিয়া ইউনিয়ন
বিপ্রবেলঘরিয়া ইউনিয়ন বাংলাদেশের রাজশাহী বিভাগের নাটোর জেলার নলডাঙ্গা উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫০.৬৯.৫৫.২৩।
বেলডাঙ্গা উপজেলা সদর হতে পূর্ব দিকে অবস্থিত এ ইউনিয়নের মোট আয়তন ৮৩৫৬ একর বা ৩৩.৮২ বর্গকিলোমিটার।
বিপ্রবেলঘরিয়া ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী বিপ্রবেলঘরিয়া ইউনিয়নের মোট জনসংখ্যা ছিল ৩০১২২ জন, যারা ৭৯৬২ টি পরিবারে বসবাস করে, যার মধ্যে পুরুষ হল ১৫০৮২ জন এবং নারী হল ১৫০৩৯ জন।
বিপ্রবেলঘরিয়া ইউনিয়নের গড় স্বাক্ষরতা হার ৫৪.৪%। তার মধ্যে নারী শিক্ষার হার ৫২.০% এবং পুরুষ শিক্ষার হার ৫৬.৭%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
বিপ্রবেলঘরিয়া ইউনিয়নের অর্থনীতি মূলত কৃষি নির্ভর।বিপ্রবেলঘরিয়া ইউনিয়ন — বাংলাদেশ জাতীয় তথ্য বাতায়ন
এস আই এম নূরুন্নবী খান
এস আই এম নূরুন্নবী খান (জন্ম: ১৯৪২) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর বিক্রম খেতাব প্রদান করে।
এস আই এম নূরুন্নবী খানের জন্ম লক্ষ্মীপুর জেলার রামগঞ্জ উপজেলার লক্ষ্মীধরপাড়া গ্রামে। তাঁর বাবার নাম হাবীবউল্লাহ খান এবং মায়ের নাম শামছুন নাহার বেগম। তাঁর দুই স্ত্রী। তাদের নাম জাকিয়া মাহমুদা ও সুলতানা নবী। তাঁদের এক ছেলে ও তিন মেয়ে।
পাকিস্তানি সেনাবাহিনীর ইঞ্জিনিয়ারিং কোরে চাকরি করতেন এস আই এম নূরুন্নবী খান। ১৯৭১ সালে পশ্চিম পাকিস্তানের কোয়েটায় প্রশিক্ষণে ছিলেন। ২৭ মার্চ সেখান থেকে কৌশলে দ্বিতীয় কমান্ডো ব্যাটালিয়নের সঙ্গে ঢাকায় এসে পালিয়ে মুক্তিযুদ্ধে যোগ দেন। ভারতে যাওয়ার পর তিনি কিছুদিন এমএজি ওসমানীর এডিসি হিসেবে দায়িত্ব পালন করেন। পরে তাঁকে নিয়মিত মুক্তিবাহিনীর তৃতীয় ইস্ট বেঙ্গল রেজিমেন্টের ডেলটা কোম্পানির অধিনায়ক হিসেবে নিযুক্ত করা হয়। অসংখ্য যুদ্ধে তিনি প্রত্যক্ষভাবে অংশ নেন। এর মধ্যে বাহাদুরাবাদ, ছাতক, গোয়াইনঘাট, রাধানগর, ছোটখেল, সালুটিকর যুদ্ধ উল্লেখযোগ্য। অসাধারণ রণনৈপুণ্য ও সাহস প্রদর্শনের জন্য তখন তাঁর নাম চারদিকে ছড়িয়ে পড়ে। কয়েকটি যুদ্ধে তিনি দলনায়ক হিসেবে অসম সাহস প্রদর্শন করেন।
১৯৭১ সালের ১২ ডিসেম্বর সিলেট জেলার অন্তর্গত সালুটিকরের অবস্থান ছিলো শহর থেকে সাত কিলোমিটার উত্তর-পশ্চিমে। নবাটিলার দক্ষিণ দিক ঘেঁষে বিমানঘাঁটি এলাকা। সালুটিকরে ছিল পাকিস্তানি সেনাবাহিনীর শক্ত এক প্রতিরক্ষা অবস্থান। মুক্তিযুদ্ধের চূড়ান্ত পর্যায়ে মুক্তিবাহিনী সেখানে আক্রমণ করে। কয়েক দিন ধরে যুদ্ধ হয়। ১২ ডিসেম্বরের যুদ্ধই ছিল চূড়ান্ত যুদ্ধ। সেদিন সকাল থেকে পাকিস্তানি সেনাবাহিনী মুক্তিবাহিনীর অবস্থানে আর্টিলারি আক্রমণ শুরু করে। মুক্তিবাহিনীও তার পাল্টা জবাব দেয়। পরে পাকিস্তানি সেনারা মার্চ করে মুক্তিবাহিনীর অবস্থানের একদম কাছে আসতে থাকে তখন নূরুন্নবী খান কৌশলগত কারণে সহযোদ্ধাদের গোলাগুলি বন্ধ রাখার নির্দেশ দেন। পাকিস্তানি সেনারা প্রথমে পাশের দাড়িকান্দি দখল করে নদীর তীরবর্তী চৌধুরীকান্দি ও কচুয়ারপাড় এলাকায় আসতে থাকে। কাছেই ছিল ফরেস্ট ডাকবাংলো। সেখানে একদল মুক্তিযোদ্ধা নিয়ে প্রতিরক্ষা অবস্থানে ছিলেন নূরুন্নবী খান। তাঁর সঙ্গে ছিলেন মিত্রবাহিনীর কর্নেল রাজ সিং। পাকিস্তানি সেনারা তাঁদের অবস্থানের ২০০ গজের মধ্যে আসামাত্র রাজ সিং বারবার নূরুন্নবী খানকে অনুরোধ করেন গুলি শুরু করতে। দুঃসাহসী নূরুন্নবী খান তা না করে বলেন, শত্রুদের আত্মসমর্পণে বাধ্য করা হবে। পাকিস্তানি সেনারা এক সারিতে এগিয়ে আসতে থাকে। তারা ভেবেছিল, মুক্তিযোদ্ধারা পালিয়ে গেছে। ১০ গজের মধ্যে আসামাত্র নূরুন্নবী খান বলে ওঠেন, ‘হ্যান্ডস আপ।’ এতে পাকিস্তানি সেনারা হতভম্ব হয়ে পড়ে। সামনে থাকা কয়েকজন সঙ্গে সঙ্গে আত্মসমর্পণ করে। পেছনে থাকা পাকিস্তানি সেনারা এদিক-সেদিক দৌড়ে যায়। তারপর শুরু হয় ভয়াবহ যুদ্ধ। মুক্তিযোদ্ধাদের আক্রমণে নিহত হয় বহু পাকিস্তানি সেনা। বন্দী হয় বেশ কয়েকজন। সন্ধ্যার মধ্যেই গোটা সালুটিকর এলাকা মুক্তিবাহিনীর দখলে চলে আসে।
মাহমুদ হাসান
অধ্যাপক মাহমুদ হাসান একজন বাংলাদেশি চিকিৎসক যিনি ২০১৭ সালে সমাজসেবায় একুশে পদক লাভ করেন।
অধ্যাপক হাসান চিকিৎসক হিসাবে বঙ্গবন্ধু চিকিৎসা বিশ্ববিদ্যালয়ে কর্মরত। তিনি ২০১১-২০১৩ সালে দুই বছর মেয়াদে বাংলাদেশ ফিজিশিয়ানস ও সার্জনস কলেজের সভাপতি ছিলেন। এছাড়াও তিনি দুই বার বাংলাদেশ মেডিকের এসোশিয়েশনের সভাপতি নির্বাচিত হন।
চিকিৎসক হিসাবে সমাজসেবায় বিশেষ অবদানের জন্য তিনি ২০১৭ সালে একুশে পদক লাভ করেন।
অ্যাভাস্ট অ্যান্টিভাইরাস
অ্যাভাস্ট সফটওয়্যার মাইক্রোসফট উইন্ডোজ, ম্যাক ওএস এবং অ্যানড্রয়েডের জন্য অ্যাভাস্ট সফটওয়্যার কর্তৃক উদ্ভাবিত ইন্টারনেট নিরাপত্তা অ্যাপ্লিকেশন পরিবারের একটি সদস্য। অ্যাভাস্ট অ্যান্টিভাইরাস পণ্যসমূহ বিনামূল্যের এবং মালিকানা ক্রস-প্লাটফর্ম সংস্করণ সেবা প্রদান করে যেগুলোর মধ্যে কম্পিউটার নিরাপত্তা, ব্রাউজার নিরাপত্তা, অ্যান্টিভাইরাস সফটওয়্যার, ফায়ারওয়াল, অ্যান্টিফিশিং, অ্যান্টিস্পাইওয়্যার এবং অ্যান্টিস্প্যাম অন্যতম।
২০১৫ সালের হিসাবে, অ্যাভাস্ট হল বাজারে সবচেয়ে জনপ্রিয় অ্যান্টিভাইরাস, এবং অ্যান্টিভাইরাস অ্যাপ্লিকেশনের বাজারে এটির বৃহত্তম শেয়ার রয়েছে।
অ্যাভাস্ট প্রোগ্রামসমূহ শুধুমাত্র ইন্টারনেট সংযুক্ত যন্ত্রসমূহের জন্যেই পাওয়া যায় এবং সেগুলো ৪৫টি ভাষায় রয়েছে। অ্যাভাস্টের পণ্যসমূহের পরিসর হল নিম্নরূপ:
শ্রেষ্ঠ পরিচালকের জন্য জাতীয় চলচ্চিত্র পুরস্কার (ভারত)
শ্রেষ্ঠ পরিচালকের জন্য জাতীয় চলচ্চিত্র পুরস্কার (ভারত) হল ভারতের চলচ্চিত্র পরিচালকদের জন্য সর্বোচ্চ সম্মানিত পুরস্কার। এটি একটি স্বর্ণ কমল পুরস্কার যা জাতীয় চলচ্চিত্র পুরস্কারের অংশ হিসেবে ১৯৬৮ সাল থেকে ভারত সরকার প্রদান করে আসছে।
১৯৬৮ সালে ১৫তম জাতীয় চলচ্চিত্র পুরস্কারে শ্রেষ্ঠ পরিচালক বিভাগে বাঙালি চলচ্চিত্র পরিচালক সত্যজিৎ রায় তার "চিড়িয়াখানা" চলচ্চিত্রের জন্য প্রথম এই পুরস্কার অর্জন করেন এবং তিনি সর্বাধিক ছয়বার এই পুরস্কার অর্জন করেন। মালায়লাম ভাষার চলচ্চিত্র পরিচালক আদুর গোপালকৃষ্ণ পাঁচবার, বাংলা ও হিন্দি ভাষার চলচ্চিত্র পরিচালক মৃণাল সেন চারবার, মালায়লাম ভাষার চলচ্চিত্র পরিচালক গোবিন্দ অরভিন্দ তিনবার, এবং বাঙালি চলচ্চিত্র পরিচালক অপর্ণা সেন, গৌতম ঘোষ, বুদ্ধদেব দাশগুপ্ত ও ঋতুপর্ণ ঘোষ দুইবার করে এই পুরস্কার লাভ করেন।
মালুটি
মালুটি (ইং: Maluti) বা মলুটি, একটি প্রাচীন ঐতিহ্যবাহী মন্দিরময় গ্রাম যেটি ঝাড়খণ্ড রাজ্যের দুমকা জেলায় শিকারীপাড়া থানায় অবস্থিত। মালুটির নিকটবর্তী শহর পশ্চিমবঙ্গ রাজ্যের বীরভূম জেলার রামপুরহাট। বাজ বসন্ত সাম্রাজ্যের রাজত্বকালে এখানে বহু মন্দির তৈরী হয়েছিল। জেলা সদর শহর দুমকা হতে মালুটির দূরত্ব ৫৫ কিলোমিটার এবং নিকটবর্তী শহর পশ্চিমবঙ্গের রামপুরহাট হতে ১৬ কিলোমিটার।
পঞ্চদশ শতকের নানকর রাজের (কর-মুক্ত সাম্রাজ্য) রাজধানী হিসেবে শিরোনামে আসে মালুটি গ্রাম। গৌড় সুলতান আলাউদ্দিন হোসেন শাহ এই গ্রামটি উপহার দেন গরীব ব্রাহ্মন সন্তান বসন্ত রায়কে। বসন্ত রায় সুলতালের পোষা বাজপাখিটি ধরে ফেরত দেওয়ার জন্যে পুরষ্কার স্বরূপ এই উপহার প্রদান করেন সম্রাট। তার নাম দেওয়া হয় বাজ বসন্ত। কাশী সুমেরু মঠের দন্ডি সন্যাসী বাজ বসন্তকে রাজত্ব প্রতিষ্ঠায় সাহায্য করেন। অপর একটি মতে বিষ্ণুপুরের মল্ল রাজাদের অঞ্চল মল্লহাটি হিসেবে মালুটি নাম হয়েছে। বাঁকুড়া, বর্ধমান, মেদিনীপুর, উত্তরে পাকুড় এবং ছোট নাগপুর মালভূমির কিছু অংশ নিয়ে মল্লভূম হিসেবে পরিচিত ছিল মল্ল রাজ সাম্রাজ্য।
এই গ্রামে একই জায়গায় এতগুলি মন্দির তৈরি হওয়ার ইতিহাসটি গল্পাকারে প্রচলিত। বাজ বসন্ত রাজারা প্রাসাদ তৈরীর বদলে মন্দির নির্মান করতেন। রাজপরিবার সময়ের সাথে সাথে নানা তরফে ভেঙে যায়, প্রতিটি তরফ মন্দির তৈরী করতে থাকেন একে অপরের সাথে পাল্লা দিয়ে। এভাবেই মালুটি গ্রাম মন্দিরে ভরে যায়। আরো অতীতে শুঙ্গ বংশের (১৮৫ খৃ:পূর্ব - ৭৫ খৃ: পূর্ব) সময় মালুটি সুখ্যাত ছিল গুপ্ত কাশী নামে। বজ্রায়নী বৌদ্ধ, তান্ত্রিক সাধকরা এখানে আসতেন। তারই সূত্রে মালুটি গ্রামের মৌলিক্ষ্যা মাতার মন্দিরটি সবচেয়ে পুরোনো ঐতিহাসিক নিদর্শন। পাটলিপুত্র রাজা অশ্বমেধ যজ্ঞ করেছিলেন মালুটিতে। এও বলা হয় আদি শঙ্করাচার্য কাশী বা বারাণসী যাওয়ার পথে এখানে থেমেছিলেন এবং বৌদ্ধ ধর্ম বিরোধী হিন্দু জাগরণ আন্দোলনের সূচনা তিনি এখান থেকেই শুরু করেন। ১৮৫৭ সালে বাঙালি তান্ত্রিক সাধক বামদেব বা বামাখ্যাপা মালুটিতে আসেন। তিনি প্রায় আঠেরো মাস এই গ্রামের মৌলিক্ষ্যা মন্দিরে অবস্থান করেন। তিনি তারাপীঠে যাওয়ার আগে প্রথম সিদ্ধিলাভ করেন এখানেই।
কিছু প্রাগৈতিহাসিক নিদর্শন মালুটির নিকটবর্তী চিলা নদীর পাড় থেকে পাওয়া যায়। যদিও খননকার্য এখোনো করা হয়ে ওঠেনি। চিলা নদীটি দুমকা জেলার মালভূমি থেকে বেরিয়ে ঝাড়খণ্ড ও বাংলার বীরভূম জেলার সীমানা নির্দেশক হিসেবে বাহিত হয়ে পরে দ্বারকা নদীর সাথে মিলিত হয়েছে। এই নদীর তীরে বিভিন্ন এলাকায় প্রাগৈতিহাসিক ধারালো প্রস্তর, কুঠার ইত্যাদি পাওয়া গেছে যা অনুমান প্রাচীন প্রস্তর যুগ হতে মধ্য প্রস্তর যুগের সুচনার সময়কালীন। নিওলিথিক বা ক্যালিওলিথিক উপকরনের কোনো প্রমান এখোনো মেলেনি। প্রত্নতাত্ত্বিক প্রফেসর সুব্রত চক্রবর্তীর মতানুযায়ী এই নিদর্শন গুলি প্যালিওলিথিক যুগের।
মালুটি গ্রামে বর্তমানে ৭২ টি মন্দির আছে। অতীতে নানকর রাজারা এখানে ১০৮ টি মন্দির নির্মান করে ছিল বলা হয়, কিন্তু তাদের পরবর্তী প্রজন্ম এগুলির রক্ষণাবেক্ষণে অবহেলা করে, ফলত ৩৬ টি মন্দির ধ্বংসপ্রাপ্ত হয়। মন্দিরগুলিতে নির্দিষ্ট শিল্পরীতির বদলে দ্রাবিড়, নাগারা ইত্যাদি বিভিন্ন প্রজাতির মিশ্র শিল্পকর্মের ছাপ পাওয়া যায়। মূলত এগুলি শিব, দূর্গা, বিষ্ণু ও কালী মন্দির। মন্দিরগাত্রে পোড়ামাটির (টেরাকোটা) কাজে হিন্দু পুরাণ রামায়ন, মহাভারতের কাহিনী চিত্রায়িত আছে। এখানকার বাৎসরিক কালীপুজা অত্যন্ত বিখ্যাত। একশোর অধিক ছাগ বলি দেওয়ার রীতি বহুকাল থেকে প্রচলিত মালুটিতে।
ছান্না মেরেয়া
ছান্না মেরেয়া (বাংলা: ""আমার অন্তরের আলো"") একটি হিন্দি ভাষার গান। এটি হিন্দি চলচ্চিত্র এ দিল হে মুশকিল নামক চলচ্চিত্রে ব্যবহার করা হয়। গানটির গীতিকার হল অমিতাভ ভট্টাচার্য এবং গানটির সুরকার হল প্রিতম চক্রবর্তী। গানটিতে কণ্ঠ দিয়েছেন বলিউডের জনপ্রিয় সঙ্গীত শিল্পী অরিজিৎ সিং। সনি মিউজিক গানটিকে ২৯ সেপ্টেম্বর ২০১৬ এ মুক্তি দেয় এবং গানটির দৈর্ঘ্য হল ৪ মিনিট ৪৯ সেকেন্ড।
মোজেজা আশরাফ মোনালিসা
মোজেজা আশরাফ মোনালিসা (জন্ম ৫ অক্টোবর, ১৯৮৭) হলেন একজন বাংলাদেশী মডেল, অভিনেত্রী, ও নৃত্যশিল্পী। তিনি ২০০০ সালে মিস ফটোজেনিক খেতাব লাভ করেন। ২০০২ এবং ২০০৭ সালে "বাংলালিংক দেশ টু" বিজ্ঞাপনে কাজ করার জন্য তিনি দুই বার মেরিল-প্রথম আলো পুরস্কার এ তারকা জরিপে সেরা নারী মডেলের পুরস্কার লাভ করেন।
মোনালিসার জন্ম ১৯৮৭ সালের ৫ অক্টোবর ঢাকায়। তার পিতা আশরাফ হোসেন এবং মাতা মমতাজ বেগম। ১৯৯৯ সালে তার পিতা মৃত্যুবরণ করেন। তিন বোনের মধ্যে মোনালিসা সবার ছোট। তার বড় দুই বোন মুনিরা ও মারিয়া।
মোনালিসার সংস্কৃতি অঙ্গনে পদচারণা শুরু হয় ১০ বছর বয়সে নাচ ও মডেলিং দিয়ে। নৃত্যশিল্পী হিসেবে তিনি রাষ্ট্রীয় সফরে তুরস্ক যান। মডেলিংয়ে তারিক আনাম খান নির্দেশিত "ফেয়ার অ্যান্ড লাভলি"র বিজ্ঞাপন দিয়ে তিনি প্রথম সকলের নজর কাড়েন। মডেলিংয়ের পাশাপাশি তিনি টেলিভিশন নাটকেও অভিনয় শুরু করেন। তিনি "বয়স যখন একুশ", "কাগজের ফুল" নাটকে অভিনয় করেন। পরে হুমায়ূন আহমেদ পরিচালিত "তৃষ্ণা" নাটকে অভিনয় করেন। ২০১১ সালে তিনি একপর্বের নাটক "বাজি", "একটু ভালোবাসা", "বান্দুলুম" ও "রোমিওরা" এবং ধারাবাহিক নাটক "অল রাউন্ডার" ও "ভালো থেকো ফুল মিষ্টি বকুল" এ অভিনয় করেন। ২০১২ সালে ঈদের বিশেষ নাটক "চম্পাকলি" এবং সাগর জাহান পরিচালিত "সিকান্দার বক্স" সিরিজের ছয় পর্বের মিনি ধারাবাহিক "সিকান্দার বক্স এখন বিরাট মডেল" এ মোশাররফ করিমের বিপরীতে অভিনয় করেন। এছাড়া মাহফুজ আহমেদের সাথে "ফিজ-আপ" এর বিজ্ঞাপনে কাজ করেন।
বিয়ের পর ২০১৩ সালে তিনি স্বামীর সাথে নিউ ইয়র্ক চলে যান। সেখানে তিনি যুক্তরাষ্ট্র-ভিত্তিক বাংলা চ্যানেল টাইম টিভির প্রোগ্রাম প্রধান হিসেবে কাজ করেন। তিন বছর পর তিনি দেশে ফিরে আসেন এবং আবার মডেলিং ও অভিনয় নিয়ে ব্যস্ত হয়ে পড়েন। এসময় তিনি যমুনা গ্রুপের ফ্যান ও ফ্রিজের বিজ্ঞাপনে কাজ করেন। বিজ্ঞাপন দুটি নির্দেশনা দেন সৈয়দ রাসেল। দীর্ঘ বিরতির পর তিনি আটটি ঈদের বিশেষ নাটকে অভিনয় করেন। তিনি মোশাররফ করিমের বিপরীতে সাগর জাহান পরিচালিত "অ্যাভারেজ আসলাম" ও সাজিন আহমেদ বাবু পরিচালিত "ডিড সোলায়মান", ইরফান সাজ্জাদের বিপরীতে রায়হান জুয়েল পরিচালিত "চিরকুট" নাটকে অভিনয় করেন। এছাড়া "মিস্টার পারফেকশনিস্ট", "আন্তর্জাতিক মামা", এবং সজল নূরের বিপরীতে অনন্য ইমন নির্দেশিত রোমান্টিক "ফিনিক্স ফ্লাই" নাটকে তন্বী চরিত্রে এবং নাহিদ বাবু পরিচালিত "আমি তুমি ও সে" নাটকে অভিনয় করেন। "আমি তুমি ও সে" নাটকটি ধারণের প্রায় আটমাস পর ২০১৭ সালের এপ্রিলে মাছরাঙ্গা টেলিভিশন এ প্রচারিত হয়।
২০১২ সালের ১৭ জুন ফাইয়াজ শরীফ ফাসবির সাথে মোনালিসার বাগদান সম্পন্ন হয়। পরে ২০১২ সালের ১২ ডিসেম্বর তারা বিবাহবন্ধনে আবদ্ধ হন। ঢাকার গলফ ক্লাব পাল্ম ভিউ রেস্টুরেন্টে বিয়ের আনুষ্ঠানিকতা সম্পন্ন হয়।
প্রীতম চক্রবর্তী
প্রীতম চক্রবর্তী (জন্ম ১৪জুন ১৯৭১), প্রীতম নামে বেশি পরিচিত, একজন ভারতীয় সঙ্গীত পরিচালক, গীতিকার, কণ্ঠশিল্পী, যন্ত্রবাদক এবং বলিউডের চলচ্চিত্রেরের সঙ্গীত প্রযোজক। দেড় যুগেরও বেশি সময়ের পেশাগত জীবনে তিনি প্রায় একশটিরও বেশি বলিউড চলচ্চিত্রে সঙ্গীত পরিচালক হিসেবে কাজ করেছেন। তিনও দুই বার ফিল্মফেয়ার এওয়ার্ড, ৪ বার জি সিনে এওয়ার্ড, ৩ বার স্টার স্ক্রিন এওয়ার্ড, ৩ বার আন্তর্জাতিক ভারতীয় ফিল্ম একাডেমী এওয়ার্ড এবং ৩বার ভারতীয় টেলিভিশন একাডেমী এওয়ার্ডসহ অনেক সম্মাননা লাভ করেন।
প্রীতম একটি মধ্যবিত্ত বাঙালি পরিবারে জন্মগ্রহণ করেন। তাঁর পিতা প্রবোধ চক্রবর্তী যিনি একজন বীমা অফিসার ছিলেন, একটি দুর্ঘটনা হওয়ায় তিনি তাঁর চাকরি ছেড়ে চলে যান এবং তাঁর সঙ্গীত স্কুলের কাছ থেকে ক্ষুদ্র উপার্জন সম্পর্কে মনোনিবেশ করেন। প্রীতম তাঁর বাবার কাছ থেকে তাঁর সংগীতের প্রাথমিক প্রশিক্ষণ লাভ করেন এবং তিনি স্কুলে থাকাকালীন গিটার বাজাতে শিখেছিলেন। সেন্ট জেমস স্কুলে পড়াশোনা শেষ করে এবং প্রেসিডেন্সি কলেজ থেকে ১৯৯২ সালে ভূতত্ত্ব বিভাগে স্নাতক সম্পন্ন করেন । ১৯৯৩ সালে এফটিআইআই, পুনে থেকে তাঁর পছন্দের কর্মজীবন শুরু করার জন্য তিনি 1993 সালে সাউন্ড রেকর্ডিং এবং ইঞ্জিনিয়ারিং গ্রহণ করেন। এই সময়, তিনি একটি ফিল্ম জন্য হাঙ্গেরীয় চলচ্চিত্র নির্মাতা ইস্তানান গাল দ্বারা পটভূমি সঙ্গীত রচনা করার একটি সুযোগ দেওয়া হয়েছিল। তিনি সঙ্গীতজ্ঞ কেদার Avati থেকে আফ্রিকান সঙ্গীত শিখেছেন। প্রীতম একটি বাংলা ব্যান্ড যোগ করেন, চন্দ্রবিন্দু। এর আগে তিনি তার প্রেসিডেন্সি ব্যাচমাতাদের সাথে আরেকটি ব্যান্ড গঠন করেন, যার নাম "জোটগরিহর পাখি" যার জন্য তিনি গিটার খেলতেন। সেই সময়ে তাদের ক্রেডিট রিলিজের একটি ক্যাসেটও আছে।
এফটিআইআই থেকে তাঁর সাউন্ড ইঞ্জিনিয়ারিং কোর্স সম্পন্ন করার পর, প্রীতম ১৯৯৭ সালে মুম্বাইতে এসেছিলেন। তিনি বিজ্ঞাপন জিন্স গুলো রচনা শুরু করেন এবং শান্তনু মৈত্র, রাজকুমার হিরানি, সঞ্জয় গোধভী এবং জীৎ গাঙগুলির মতো অন্যান্য তরুণদের সাথে বন্ধুত্বপূর্ণ হয়ে ওঠেন। প্রীতম, স্যাট্রো, ইমামি, ম্যাকডোনাল্ডস, হেড অ্যান্ড ক্যান্ডার, থমস আপ, লিম্বা, কমপ্ল্যানের মত মতো বিখ্যাত ব্র্যান্ডের জন্য জিঙ্গেল তৈরি করেন এবং অস্তিতভা, কাকভানজালি, ইয়ে মরি লাইফ হ্য, রিমিক্স, কাশ্মির, মিলি, এবং দিল কিয়ের মত টিভি ধারাবাহিকের জন্য শিরোনাম ট্র্যাক রচনা করেছেন।
প্রীতম রক (লাইফ ইন এ মেট্রো), সূফী (মুম্বাইতে একবার আপন টাইম) এবং এমনকি গাজল (বারফি) সহ বিভিন্ন ধরনের রচনা করেছেন। তাঁর বাদ্যযন্ত্রটি মূলত পশ্চিমা প্রভাবের সাথে ভারতীয় শাস্ত্রীয় সংগীতের একটি সূক্ষ্ম সংমিশ্রণ হিসেবে চিহ্নিত। বলি স্পিসের স্ট্যাসি ইয়াভে দেওয়া একটি সাক্ষাত্কারে প্রীতম বলেন, "আমি সত্যিই অ্যাকশানধর্মী চলচ্চিত্রগুলির বদলে রোম-কম করতে পচন্ধ করি।" গীতিকার ও গায়ক অমিতাভ ভট্টাচার্য প্রীতম সম্পর্কে বলেছেন, "প্রীতমের সাথে কাজ করা খুবই চ্যালেঞ্জিং। যেদিন গানটি বেরিয়ে আসে সে দিন পর্যন্ত গান গাইতে তিনি ক্রমাগত কাজ করছেন, পুনরায় কাজ করছেন, গান পরিবর্তন করছেন, তিনি আমাকে আমার পায়ের আঙ্গুল দিয়ে রাখেন এবং এটা আমার কাছে অত্যন্ত উত্তেজনাপূর্ণ। আমরা আমাদের সম্পর্কে অনেক বিতর্ক করি গান এবং শেষ পর্যন্ত ফলাফল সবসময়ই ভাল, একজন শিল্পী হিসেবে তাঁর বর্ণালী বিশাল। "গায়ক কভিতা শেঠ বলেন," প্রীতমের সুর খুবই শক্তিশালী। আপনি একবার একবার শুনতে পান আপনার সাথে থাকবে, এটা আসক্তি। " বেশ কয়েকটি সূত্র জানিয়েছে যে, তাঁর কর্মজীবনের প্রথম পর্যায়ে চক্রবর্তীর গানগুলি উদ্ধৃত হয়েছে।
শাফায়াত (দ্ব্যর্থতা নিরসন)
শাফায়াত দ্বারা নিচের শিরোনামগুলো নির্দেশ করা হতে পারে:
পিটার লি
পিটার গ্রানভিন লি (; জন্ম: ২৭ আগস্ট, ১৯৪৫) নর্দাম্পটনশায়ারের আর্থিংওয়ার্থ এলাকায় জন্মগ্রহণকারী সাবেক প্রথম-শ্রেণীর ইংরেজ ক্রিকেটার। ইংল্যান্ডের ঘরোয়া প্রথম-শ্রেণীর কাউন্টি ক্রিকেটে নর্দাম্পটনশায়ার ও ল্যাঙ্কাশায়ারের প্রতিনিধিত্ব করেছেন তিনি। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলেছেন। বলকে সিম প্রদানে সক্ষমতা দেখিয়েছেন ও ১৯৭০-এর দশকে ইংরেজ কাউন্টি ক্রিকেটে বেশ প্রভাববিস্তারে সক্ষমতা দেখিয়েছেন ‘লিপি’ ডাকনামে পরিচিত পিটার লি।
ব্যাটিংয়ে বেশ দূর্বলতা ছিল তাঁর। দুই শতাধিক খেলায় সর্বোচ্চ রান ছিল তাঁর মাত্র ২৬। ফলশ্রুতিতে তাঁকে কখনো টেস্ট ক্রিকেটের জন্য যোগ্য হিসেবে মনে করা হয়নি। তবে, ডেরিক রবিন্সের ব্যবস্থাপনায় দক্ষিণ আফ্রিকা সফরে দুইবার যান।
১৯৬৭ সাল থেকে পাঁচ মৌসুম নর্দাম্পটনশায়ারের পক্ষে খেলেন। তবে দলে তাঁকে কখনো নিয়মিত হিসেবে দেখা যায়নি। ১৯৭২ সালে ল্যাঙ্কাশায়ারে স্থানান্তরিত হন। পিটার লিভার ও কেন শাটলওয়ার্থকে ইংল্যান্ডের টেস্ট ক্রিকেট দলে যোগদানের সুযোগ এলেও তাঁরা বেশ ব্যর্থ হন। ফলশ্রুতিতে, বোলিং উদ্বোধনে লিকে প্রথম পছন্দের বোলার হিসেবে মনোনীত করা হয়। ১৯৭৩ সালের প্রথম মৌসুমেই লি তাঁর প্রত্যাশাতীত সফলতা পান। ল্যাঙ্কাশায়ারের বোলিংয়ের কেন্দ্রবিন্দুতে পরিণত হন। প্রকৃতপক্ষে যে-কোন বোলারের চেয়ে কাউন্টি চ্যাম্পিয়নশীপে সর্বাধিক উইকেট তুলে নেন তিনি।
১৯৭৪ সালে লি ক্রমাগত আঘাত ও অসুস্থতার কবলে পড়েন। নিজ কাউন্টি খেলার প্রায় অর্ধেকটিতে অংশ নিলেও তিনি পূর্ণাঙ্গভাবে শারীরিক সুস্থতার অধিকারী ছিলেন না। তাস্বত্ত্বেও পূর্ণাঙ্গ মৌসুম খেলার সুযোগ পান ও ১৯৭৫ সালে অন্য যে-কোন সময়ের তুলনায় সর্বাধিক সফলতা পান। ঐ মৌসুমে তিনি ১১২টি প্রথম-শ্রেণীর উইকেট তুলে নেন। ১৯৭০-এর দশকে ইংল্যান্ডের পক্ষে খেলায় যোগ্যতা লাভকারী যে-কোন খেলোয়াড়ের তুলনায় তা শীর্ষে ছিল। ফলশ্রুতিতে, ১৯৭৬ সালে উইজডেন কর্তৃক বর্ষসেরা ক্রিকেটার হিসেবে স্বীকৃতি লাভ করেন।
দূর্বল ক্রীড়ানৈপুণ্যের কারণে ল্যাঙ্কাশায়ার থেকে ১৯৮২ সালে চলে আসতে হয় তাঁকে। এরপর তিনি মাইনর কাউন্টিজ চ্যাম্পিয়নশীপে ডারহামের পক্ষে ১৯৮৩ মৌসুমে খেলেন। কিন্তু, ২৯.৫৬ গড়ে মাত্র ষোল উইকেট দখল করায় দল থেকে বাদ পড়েন।
আনন্দ গ্রুপ
আনন্দ গ্রুপ হচ্ছে বাংলাদেশে অবস্থিত একটি পিন্ডীভূত কোম্পানি। আনন্দ বিল্ডার্স নামে ১৯৮৩ সালে প্রথম এই কোম্পানি যাত্রা শুরু করে। এ কোম্পানির ব্যবসায়ের খাতগুলো হল জাহাজ নির্মাণ, ভারী প্রকৌশল,বয়ন শিল্প,আবাসন এবং জাহাজ পরিচালন। 
এই কোম্পানির অধীনে আনন্দ শিপইর্য়াড এন্ড শিপওয়েজ লিমিটেড হচ্ছে সর্বাধিক পরিচালিত।
সাবরিনা স্যাব্রোক
লরেনা ফেবিয়ানা কলোটা, যিনি সাবরিনা স্যাব্রোক নামে পরিচিত, একজন আর্জেন্টিনীয় টেলিভিশন উপস্থাপিকা, রক গায়িকা, প্রাপ্তবয়স্ক মডেল, পর্নোগ্রাফিক অভিনেত্রী ও প্রযোজক।
১৯৭৬ সালে র ৪ঠা মার্চ সাবরিনা স্যাব্রোক আর্জেন্টিনার রাজধানী ব্যুয়েন্স আয়ার্স এ জন্মগ্রহণ করেন। জন্মের পর তার নাম রাখা হয়েছিলো লরেনা ফেবিয়ানা কলোটা।
১) এন্টি সোশ্যাল ইপি (২০০৯)
২) জুগান্ডো কন সাংগ্রে (২০০৮)
৩) সাবরিনা ইপি (২০০৬)
৪) সোডোমাইজাডো এসতাস (২০০২)
৫) প্রিমেরাস ইম্প্রেসন্স ৪ (২০০১)
৬) প্রিমেরাস ইম্প্রেসন্স ৩ (১৯৯৯)
৭) প্রিমেরাস ইম্প্রেসন্স ২ (১৯৯৮)
৮) প্রিমেরাস ইম্প্রেসন্স ১ (১৯৯৭)
স্যাব্রোক বিভিন্ন টেলিভিশন চ্যানেলে কাজ করেছেন। যেমনঃ মডেল হিসেবে "লা হোরা পিকো" এবং রিয়েলিটি শো "বিগ ব্রাদার ভি আই পি" এর মেক্সিকান সংস্করনে তিনি অংশগ্রহণ করেন। তিনি নিজেই "টেলেহিট" এ তার টেলিভিশন শো এর উপস্থাপনা করতেন, যার নাম ছিলো "Sabrina, El Sexo en su Máxima Expresión", যা সংক্ষেপে "সাবরিনা" নামে পরিচিত ছিলো। ২০১৫ সালে তিনি 'Te lo hundo y te mojas' অনুষ্ঠানে অংশগ্রহণ করেন, তার সাথে ছিলেন আন্দ্রিয়া রিংকন।
সাবরিনা স্যাব্রোক ২০০৮ সালে এরিক ফারজিয়াতকে বিয়ে করেন। কিন্তু ২০১৩ সালে তার সাথে তালাক্ব হয়ে যায়। এরপর তিনি ২০১৬ সালে আবার বিয়ে করেন। তার দ্বিতীয় স্বামীর নাম আলজান্দ্রো হার্নানদেজ।
টিংমো
টিংমো ভাপে রাঁধা এক ধরণের তিব্বতি রুটি। এটিকে ভাপানো বান হিসেবেও বর্ণনা করা হয়ে থাকে যার সাথে চীনা মান্টৌ-এর মিল পাওয়া যায়। এর মধ্যে কোনও পুর থাকে না।
মার্গারেট মিচেল
মার্গারেট মানেরলিন মিচেল (নভেম্বর ৮ ১৯০০ - আগস্ট ১৬ ১৯৪৯) একজন আমেরিকান লেখিকা ও সাংবাদিক। ওনার জীবদ্দশায় মার্কিন যুক্তরাষ্ট্রের গৃহযুদ্ধের উপর লেখা ওনার একমাত্র উপন্যাস প্রকাশিত হয় যার নাম গন উইথ দ্যা উইন্ড। এই উপন্যাসের জন্য ১৯৩৬ সালে উনি সর্বাধিক বিশিষ্ট নভেল বিভাগে যুক্তরাষ্ট্রের জাতীয় পুস্তক পুরষ্কার ও ১৯৩৭ সালে কথাসাহিত্যের জন্য পুলিৎজার পুরস্কার লাভ করেন। সম্প্রতি ওনার ছোটবেলার লেখার একটি সংকলন ও কিশোরী বয়সে রচিত 'লস্ট লেইসেন' নামক একটি উপন্যাসিকা প্রকাশিত হয়েছে। 'দ্যা অ্যাটল্যান্টা জারনালে' প্রকাশিত ওনার কিছু নিবন্ধও পুস্তকাকারে পুনঃপ্রকাশিত হয়।
মার্গারেট মিচেল একজন দক্ষিনী ছিলেন ও সারাজীবন জর্জিয়ার অ্যাটল্যান্টায় কাটিয়েছেন। ১৯০০ সালে একটি ধনী ও রাজনৈতিকভাবে প্রভাবশালী পরিবারে ওনার জন্ম হয়। ওনার বাবা, ইউজিন মুস মিচেল, একজন আইনজীবী ছিলেন এবং মা, ম্যারি ইসাবেল স্টিফেন্স, ছিলেন একজন ভোটাধিকারী। ওনার দুই দাদা ছিলেন। বড় রাসেল স্টিফেন্স মিচেল শিশুবয়সে ১৮৯৪ সালে মারা যান ও ছোট আলেক্সজান্ডার স্টিফেন্স মিচেল ১৮৯৬ সালে জন্মগ্রহন করেন।
ইয়াফেস ওসমান
ইয়াফেস ওসমান (জন্ম ১ মে, ১৯৪৬) হলেন একজন স্থপতি ও রাজনীতিবিদ। তিনি ২০১৫ সালের ১৪ জুলাই থেকে বাংলাদেশ সরকারের বিজ্ঞান ও প্রযুক্তি মন্ত্রণালয়ের মাননীয় মন্ত্রী। এর পূর্বে তিনি একই মন্ত্রণালয়ের প্রতিমন্ত্রী ছিলেন। তিনি বাংলাদেশ স্থপতি ইনস্টিটিউটের প্রতিষ্ঠাকালীন সাধারণ সম্পাদক।
ওসমান ১৯৪৬ সালের ১ মে তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) চট্টগ্রামে জন্মগ্রহণ করেন। তাঁর পিতা কথাসাহিত্যিক শওকত ওসমান এবং মাতা সালেহা ওসমান। তিনি চট্টগ্রাম মুসলিম হাই স্কুল এ পড়াশুনা করেন। পরবর্তীতে তিনি সিদ্ধেশ্বরী বালক উচ্চ বিদ্যালয় থেকে মাধ্যমিক এবং নটর ডেম কলেজ থেকে উচ্চ মাধ্যমিক পাস করেন। তিনি বাংলাদেশ প্রকৌশল বিশ্ববিদ্যালয় থেকে ব্যাচেলর অফ আর্কিটেকচার ডিগ্রি লাভ করেন।
তিনি ১৯৭০ সালে প্রকৌশল বিশ্ববিদ্যালয়ের ছাত্র সংসদের সহ-সভাপতি নির্বাচিত হন। তিনি বাংলাদেশ ছাত্রলীগে যোগদানের মাধ্যমে রাজনীতিতে প্রবেশ করেন। পরে তিনি বিজ্ঞান ও প্রযুক্তি সম্পাদক হিসেবে আওয়ামী লীগে যোগদান করেন। ওসমান একজন মুক্তিযোদ্ধা। তিনি বাংলাদেশের স্বাধীনতা যুদ্ধ চলাকালীন ২নং সেক্টরে যুদ্ধ করেন।
ওসমান তাঁর কর্মজীবন শুরু করেন ফজলুর রহমান খানের অধীনে জুনিয়র স্থপতি হিসেবে। তিনি খানের অধীনে ১৯৭০ সালের অক্টোবর থেকে ১৯৭২ সালে এপ্রিল পর্যন্ত কাজ করেন। পরে তিনি বাংলাদেশ সরকারের আবাসন বিভাগের স্থপতি হিসেবে ১৯৭২ সালের মে থেকে ১৯৭৪ সালের এপ্রিল পর্যন্ত কর্মরত ছিলেন। তিনি বাংলাদেশ স্থপতি ইনস্টিটিউটের প্রতিষ্ঠাকালীন সাধারণ সম্পাদক। তাঁর কর্মজীবনে তিনি স্থাপনা ও প্রকৌশল বিষয়ক কনসালট্যান্সি ফার্ম প্রকল্প উপদেষ্টা লিমিটেডের ব্যবস্থাপনা পরিচালক ছিলেন।
ইয়াফেস ওসমান ২০০৯ সালের ৬ জানুয়ারি বাংলাদেশ সরকারের তৎকালীন বিজ্ঞান এবং তথ্য ও যোগাযোগ প্রযুক্তি মন্ত্রণালয়ের মাননীয় প্রতিমন্ত্রী হিসেবে শপথগ্রহণ করেন। ২০১৪ সালের ১২ জানুয়ারি তিনি দ্বিতীয়বারের মত বিজ্ঞান ও প্রযুক্তি মন্ত্রণালয়ের মাননীয় প্রতিমন্ত্রী হিসেবে দায়িত্ব গ্রহণ করেন। ২০১৫ সালের ১৪ জুলাই তিনি বিজ্ঞান ও প্রযুক্তি মন্ত্রণালয়ের মাননীয় মন্ত্রী হিসেবে শপথগ্রহণ করেন। ৬ নভেম্বর ২০১৮ তারিখে প্রধানমন্ত্রী ইয়াফেস ওসমানসহ চার টেকনোক্র্যাট মন্ত্রীকে পদত্যাগের নির্দেশ দিলে ঐ দিনই তারা পদত্যাগ পত্র জমা দেয় এবং ৯ ডিসেম্বর ২০১৮ তারিখে তাদের পদত্যাগ পত্র গ্রহণ করে গেজেট প্রকাশিত হয়। তিনি ২০১৯ সালের ৭ই জানুয়ারি টানা ৩য় মেয়াদে পুনরায় বিজ্ঞান ও প্রযুক্তি মন্ত্রণালয়ের মন্ত্রী নিযুক্ত হন।
ব্রাহ্মপুর ইউনিয়ন
ব্রহ্মপুর ইউনিয়ন বাংলাদেশের রাজশাহী বিভাগের নাটোর জেলার নলডাঙ্গা উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫০.৬৯.৫৫.২৬।
নলডাঙ্গা উপজেলা সদর হতে পূর্ব দিকে অবস্থিত এ ইউনিয়নের মোট আয়তন ৬৩১৮ একর বা ২৫.৫৭ বর্গকিলোমিটার।
ব্রহ্মপুর ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
সড়কুতিয়া,
আবদানপুর,
কোমরপুর,
বারিয়াহাটী,
কাশিয়াবাড়ি,
ইয়ারপুর,
ব্রক্ষপুর,
বাঙ্গালখলসী,
শেখপাড়া,
হলুদঘর,
ছাতারভাগ,
ধনোকরা ইত্যাদি।
২০১১ সালের আদমশুমারি অনুযায়ী ব্রহ্মপুর ইউনিয়নের মোট জনসংখ্যা ছিল ২০৮০৩ জন, যারা ৫৪৭১ টি পরিবারে বসবাস করে, যার মধ্যে পুরুষ হল ১০৩৭২ জন এবং নারী হল ১০৪৩১ জন।
ব্রহ্মপুর ইউনিয়নের গড় স্বাক্ষরতা হার ৫২.৮%। তার মধ্যে নারী শিক্ষার হার ৫০.৫% এবং পুরুষ শিক্ষার হার ৫৫.৩%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
ব্রহ্মপুর ইউনিয়নের অর্থনীতি মূলত কৃষি নির্ভর।ব্রহ্মপুর ইউনিয়ন — বাংলাদেশ জাতীয় তথ্য বাতায়ন
মাধনগর ইউনিয়ন
মাধনগর ইউনিয়ন বাংলাদেশের রাজশাহী বিভাগের নাটোর জেলার নলডাঙ্গা উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫০.৬৯.৫৫.৭৩।
নলডাঙ্গা উপজেলা সদর হতে পূর্ব দিকে অবস্থিত এ ইউনিয়নের মোট আয়তন ৭৪৭৪ একর বা ৩০.২৫ বর্গকিলোমিটার।
মাধনগর ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী মাধনগর ইউনিয়নের মোট জনসংখ্যা ছিল ১৯,৯৫৪ জন, যারা ৫,১৮৩ টি পরিবারে বসবাস করে, যার মধ্যে পুরুষ হল ৯,৯২৪ জন এবং নারী হল ১০,০৩১ জন।
মাধনগর ইউনিয়নের গড় স্বাক্ষরতা হার ৫৬.২%। তার মধ্যে নারী শিক্ষার হার ৫২.৭% এবং পুরুষ শিক্ষার হার ৫৯.৭%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
মাধনগর ইউনিয়নের অর্থনীতি মূলত কৃষি নির্ভর।মাধনগর ইউনিয়ন — বাংলাদেশ জাতীয় তথ্য বাতায়ন
খাজুরা ইউনিয়ন
খাজুরা ইউনিয়ন বাংলাদেশের রাজশাহী বিভাগের নাটোর জেলার নলডাঙ্গা উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫০.৬৯.৫৫.৫৮।
নলডাঙ্গা উপজেলা সদর হতে পূর্ব দিকে অবস্থিত এ ইউনিয়নের মোট আয়তন ৯৭৪৯ একর বা ৩৯.৪৬ বর্গকিলোমিটার।
খাজুরা ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী খাজুরা ইউনিয়নের মোট জনসংখ্যা ছিল ১৯৫৪৫ জন, যারা ৪৯৯৩ টি পরিবারে বসবাস করে, যার মধ্যে পুরুষ হল ৯৬৫৪ জন এবং নারী হল ৯৮৯১ জন।
খাজুরা ইউনিয়নের গড় স্বাক্ষরতা হার ৫০.২%। তার মধ্যে নারী শিক্ষার হার ৪৫.৯% এবং পুরুষ শিক্ষার হার ৫৪.৬%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
খাজুরা ইউনিয়নের অর্থনীতি মূলত কৃষি নির্ভর।খাজুরা ইউনিয়ন — বাংলাদেশ জাতীয় তথ্য বাতায়ন
পিপরুল ইউনিয়ন
পিপরুল ইউনিয়ন বাংলাদেশের রাজশাহী বিভাগের নাটোর জেলার নলডাঙ্গা উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫০.৬৯.৫৫.৮৭।
এখানকার সবাই অনেক সুখে দিন কাটায়
নলডাঙ্গা উপজেলা সদর হতে পূর্ব দিকে অবস্থিত এ ইউনিয়নের মোট আয়তন ৯৯০০ একর বা ৪০.০৭ বর্গকিলোমিটার। এর উত্তরে খাজুরা ইউনিয়ন, পূর্বে সিংড়া উপজেলা, দক্ষিণে নাটোর সদর উপজেলার দিঘাপাতিয়া ইউনিয়ন এবং পশ্চিমে নলডাঙ্গা পৌরসভা ও মাধনগর ইউনিয়ন অবস্থিত। ইউনিয়নের মাঝামাঝি দিয়ে বারনই নদী প্রবাহিত হয়েছে।
পিপরুল ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী পিপরুল ইউনিয়নের মোট জনসংখ্যা ছিল ২৮৬১৪ জন, যারা ৭২৩৭ টি পরিবারে বসবাস করে, যার মধ্যে পুরুষ হল ১৪১৮১ জন এবং নারী হল ১৪৪৩৩ জন।
পিপরুল ইউনিয়নের গড় স্বাক্ষরতা হার ৪৮.২%। তার মধ্যে নারী শিক্ষার হার ৪৫.৬% এবং পুরুষ শিক্ষার হার ৫০.৮%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
পাটুল দাখিল মাদ্রাসা ও
কালিগঞ্জ উচ্চ বিদ্যালয় উল্লেখযোগ্য
পিপরুল ইউনিয়নের অর্থনীতি মূলত কৃষি নির্ভর।পিপরুল ইউনিয়ন — বাংলাদেশ জাতীয় তথ্য বাতায়ন
জালাল আহমদ
জালাল আহমদ (জন্ম ১৯৫৯) হলেন একজন বাংলাদেশী স্থপতি। তিনি বাংলাদেশ স্থপতি ইনস্টিটিউটের ২০তম কাউন্সিলের সাধারণ সম্পাদক ছিলেন এবং কমনওয়েলথ অ্যাসোসিয়েশন অফ আর্কিটেক্ট এর সহ-সভাপতি।
আহমদ ১৯৫৯ সালে তৎকালীন পূর্ব পাকিস্তানের (বর্তমান বাংলাদেশ) সিলেট জেলায় জন্মগ্রহণ করেন। তিনি বাংলাদেশ প্রকৌশল বিশ্ববিদ্যালয় থেকে ব্যাচেলর অফ আর্কিটেকচার ডিগ্রি লাভ করেন। বিশ্ববিদ্যালয় পড়াকালীন স্থপতি সাইফ উল হক ও এহসান খান তার বন্ধু ছিলেন।
আহমদ তার কর্মজীবন শুরু করেন ১৯৮৩ সালে "ডায়াগ্রাম আর্কিটেক্ট" দিয়ে। তার বিশ্ববিদ্যালয়ের দুই বন্ধুসহ তিনি এই স্থাপত্য ফার্ম প্রতিষ্ঠা করেন। তিনি ১৯৮৩ সালে প্রতিষ্ঠিত স্থাপত্য বিষয়ক গবেষণা প্রতিষ্ঠান "চেতনা"র প্রতিষ্ঠাকালীন সদস্য ছিলেন। ১৯৮৪ সালে তিনি মুজিব নগর স্মারক উন্মুক্ত নকশা প্রতিযোগিতায় প্রথম পুরস্কার লাভ করেন।
১৯৯৭ সালে জালাল আহমদ তার নিজের ফার্ম জে. এ. আর্কিটেক্টস লিমিটেড প্রতিষ্ঠা করেন। তার নির্মিত গুরুত্বপূর্ণ স্থাপনাসমূহ হল ঢাকার স্কলাস্টিকা স্কুল ভবন; ফরিদপুর, রংপুর ও বগুড়ার ব্র্যাক প্রশিক্ষণ কেন্দ্র; এবং তাঞ্জানিয়ায় ডোমিনিক রেসিডেন্স। ২০০৪ সালে তিনি নর্থ সাউথ ইউনিভার্সিটি ইন্টারন্যাশনাল ডিজাইন কম্পিটিশনে এবং ২০০৯ সালে ফ্রাঙ্কো-জার্মান এম্বাসি ডিজাইন কম্পিটিশনে তৃতীয় স্থান লাভ করেন।
পাশাপাশি তিনি ইউনিভার্সিটি অফ এশিয়া প্যাসিফিকের খণ্ডকালীন শিক্ষক।
ফুলবাগান মেট্রো স্টেশন
ফুলবাগান মেট্রো স্টেশন হল কলকাতা মেট্রো-এর ইস্ট-ওয়েস্ট মেট্রো লাইনের একটি গুরুত্ব পূর্ন ভূগর্ভস্ত মেট্রো স্টেশন।এই স্টেশনটি ফুলবাগান এলাকায় অবস্থিত।ইস্ট-ওয়েস্ট মেট্রো প্রথম পর্যায় সেক্টর ফাইভ থেকে ফুলবাগান মেট্রো স্টেশন পর্যন্ত চলাচল করবে ২০১৮ সালের জুন মাসের ম্যধ্যে আর এই ফুলবাগান মেট্রো স্টেশনই হবে প্রথম পর্যায়ের ইস্ট-ওয়েস্ট মেট্রো রেলের এক মাত্র ভূগর্ভস্থ 
মেট্রো রেল স্টেশন।মেট্রো স্টেশনটি গুরুদাস কলেজের কাছেই অবস্থিত।
আবুল হোসেন (মুক্তিযোদ্ধা)
শহীদ আবুল হোসেন (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর প্রতীক খেতাব প্রদান করে।
আবুল হোসেনের জন্ম ঢাকায়। তিন ভাই ও ছয় বোনের মধ্যে তৃতীয় ছিলেন তিনি। তাঁর বাবার নাম মো. ইসমাইল মিয়া এবং মায়ের নাম সাজেদা খাতুন। আবুল হোসেন অবিবাহিত ছিলেন।
১৯৭১ সালে কলেজের শিক্ষার্থী ছিলেন আবুল হোসেন। মুক্তিযুদ্ধ শুরু হলে জুন মাসে তিনি ভারতে যান। ২ নম্বর সেক্টরের অধীনে বিশেষ প্রশিক্ষণ নিয়ে গেরিলা যুদ্ধ করেন। মুক্তিযুদ্ধের চূড়ান্ত পর্যায়ে তিনি ছিলেন কেরানীগঞ্জে। ১৭ ডিসেম্বর ভোরে সেখান থেকে ঢাকায় আসার পথে বুড়িগঙ্গা নদীতে নৌকাডুবিতে তিনিসহ ১১ জন মুক্তিযোদ্ধা মারা যান।
১৯৭১ সালের ২৫ সেপ্টেম্বর ঢাকা মেডিকেল কলেজের কাছে ২ নম্বর সেক্টরের প্রশিক্ষণপ্রাপ্ত কয়েকজন গেরিলা মুক্তিযোদ্ধা তখন গোপনে অবস্থান করছিলেন পুরান ঢাকায়। তাঁরা প্রাদেশিক সরকারের উচ্চপদস্থ বিশেষ কেউ বা সমপর্যায়ের কারও ওপর অপারেশন করার জন্য সুযোগ খুঁজছিলেন। একদিন তাঁরা সেই সুযোগ পেয়ে গেলেন। সেদিনিই সকালে লালবাগের এক রেস্তোরাঁয় জলযোগ করছিলেন এনায়েত। এমন সময় একটি গাড়ি তাঁর দৃষ্টি আকর্ষণ করে। সেই গাড়ির সামনে পতাকাদণ্ড এবং তাতে ছিল পাকিস্তানি পতাকা। গাড়িটি গিয়ে দাঁড়াল লালবাগের নেজামে ইসলামী অফিসের সামনে। এনায়েত ভাবলেন, এ ব্যাটা নিশ্চয় মালিক মন্ত্রিসভার মন্ত্রী। যদি তাই হয় তাহলে তো পোয়াবারো! তিনি খুঁজে বের করলেন সহযোদ্ধা আবুলকে। দ্রুত তাঁরা তাঁদের অস্ত্রশস্ত্র ও গোলাবারুদ রাখার গোপন স্থান থেকে সংগ্রহ করলেন গ্রেনেড ও ফসফরাস বোমা। তারপর তাঁরা দুজন পরনের কাপড়চোপড় বদলে পরলেন পায়জামা-পাঞ্জাবি। মাথায় কিস্তি টুপি। লালবাগের রাস্তায় তাঁরা দুজন মোটরসাইকেল নিয়ে অপেক্ষা করতে থাকলেন। এমন সময় তাঁরা দেখতে পেলেন সে গাড়ি আসছে। লালবাগের চৌরাস্তার মোড়ে তাঁরা প্রথম চেষ্টা করলেন গ্রেনেড ছোড়ার। কিন্তু ব্যর্থ হলেন। গাড়ি দ্রুত চলে গেল। তাঁরা গাড়ির পিছু নিলেন। পেছনে পেছনে যেতে থাকলেন। যেতে যেতে ঢাকা মেডিকেল কলেজের উত্তর পাশের চার রাস্তার মোড়ে সিগন্যালের লাল বাতি জ্বলে উঠল। থেমে গেল গাড়ি। গাড়ির পেছনে ছিল একটি জিপ। তাতে নেজামে ইসলামী দলের বেশ কয়েকজন কর্মী। গাড়ির পাশে একটি ট্রাক দাঁড়িয়ে। গাড়ি ও ট্রাকের মাঝের ফাঁকে ঢুকে পড়ল মোটরসাইকেল। এনায়েত খোলা জানালা দিয়ে হাত গলিয়ে ছেড়ে দিলেন পিন খোলা গ্রেনেড আর আবুল ফসফরাস বোমা। এনায়েত জানালা দিয়ে হাত ঢোকাতেই মাওলানা চিৎকার দিয়ে উঠল। তখন বেলা আনুমানিক দুপুর একটা। গাড়িতে ছিল পূর্ব পাকিস্তানের প্রাদেশিক সরকারের স্থানীয় স্বায়ত্তশাসন দপ্তরের মন্ত্রী নেজামে ইসলামী দলের মোহাম্মদ ইসহাকের। এই অপারেশনে মোহাম্মদ ইসহাক, গাড়ির চালকসহ কয়েকজন আহত হয়। পরদিন খবরের কাগজেও এ খবর প্রকাশিত হয়।
ইসলামি সংস্কৃতিতে আলী
হযরত মুহাম্মদ (সঃ) ব্যতীত ইসলামিক ইতিহাসে ইসলামি ভাষায় যে ব্যক্তির সম্পর্কে সবচেয়ে বেশি লেখা হয়েছে তিনি হলেন হযরত মওলা আলী। 
ওমানের ইবাদিরা ছাড়া বিশ্বের প্রতিটি মুসলমান হযরত আলীর প্রতি সম্মান প্রদর্শন করে থাকেন। ইসলামের প্রাথমিক যুগে যারা প্রথম ঈমান এনেছিলেন তাদের মধ্যে অন্যতম এবং সবচেয়ে জ্ঞানী ব্যক্তি হওয়া ছাড়াও তিনি ইসলামি বিশ্বাস এবং ইসলামি আইন শাস্ত্রের উপর ব্যাপক পান্ডিত্য অর্জন করেছিলেন। তিনি তার বীরত্ব এবং সাহসের জন্যও পরিচিত ছিলেন। মুসলমানরা হযরত মুহাম্মদ (সঃ), হযরত আলী এবং অন্যান্য সকল বিদ্বুষী ব্যক্তিদের সম্মান দিয়ে থাকেন।
ইদা কারমেলিত্তা
ইদা কারমেলিত্তা অথবা ফারহিন ইদা কারমেলিত্তা লায়লা ফিজেরার্দো ছিলেন একজন শ্রীলঙ্কান সংখ্যালঘু তামিল নারী। ১৯৯৯ সালের ১২ জুলাই শ্রীলঙ্কার গৃহযুদ্ধ চলাকালে তাঁকে গণধর্ষণ ও হত্যা করা হয়।
ইদা কারমেলিত্তা ১৬ বছরে বয়সে একজন শিশু সৈনিক হিসেবে তামিল বিদ্রোহী বাহিনী এলটিটিই-তে যোগ দিয়েছিলেন এবং তিন বছর দলটির সদস্যা ছিলেন। এরপর তিনি দলত্যাগ করেন এবং খুন হওয়ার মাত্র এক মাস আগে শ্রীলঙ্কান পুলিশের কাছে আত্মসমর্পণ করেন।
১৯৯৯ সালের ১২ জুলাই রাতে পাঁচ জন লোক ইদার বাড়িতে দরজা ভেঙে প্রবেশ করে এবং বাড়ির বাসিন্দাদের বেঁধে রাখে। এরপর তারা ইদাকে গণধর্ষণ করে এবং হত্যা করে। ঘটনাটি মান্নার জেলার পাল্লিমুনাই শহরে সংঘটিত হয়। মান্নারের শবপরীক্ষকের প্রতিবেদন অনুযায়ী, ইদার মৃতদেহে ধর্ষণ ও যৌন নির্যাতনের চিহ্ন ছিল এবং তাঁর স্তন ও ঠোঁটে কামড়ের দাগ ছিল। তাঁর যোনির মধ্যে গুলি করা হয়েছিল।
ইদার মৃত্যুর পর তাঁর ভাইবোনেরা ভারতে একটি শরণার্থী শিবিরে পালিয়ে যান। ইদার মা প্রথমে শ্রীলঙ্কাতেই থেকে গিয়েছিলেন এবং তাঁর মেয়ের হত্যাকারীদের বিচারের মুখোমুখি করতে দৃঢ়প্রতিজ্ঞ ছিলেন। কিন্তু ২০০০ সালের জানুয়ারিতে এই মামলার আইনজীবী কুমার পোন্নামবালাম কলম্বোতে নিহত হওয়ার পর তিনিও দেশত্যাগ করেন। এই ধর্ষণ ও খুনের ঘটনা শ্রীলঙ্কায় এবং অন্যত্র গণমাধ্যমে বিপুলভাবে আলোচিত হয়।
দুইজন সন্দেহভাজনকে ইদাদের একজন প্রতিবেশী শনাক্ত করেন এবং ভারতে পালিয়ে যাওয়ার আগে ইদার ভাই আরেক সন্দেহভাজন ব্যক্তিকে শনাক্ত করেন। সাক্ষীরা শ্রীলঙ্কান সেনাবাহিনীর একজন কর্পোরাল এবং একজন সৈনিককে একটি পরিচিতিমূলক প্যারেডে শনাক্ত করেছিলেন এবং শনাক্তকৃতদের বন্দি করা হয়েছিল। কিন্তু সাক্ষীদের ভীতিপ্রদর্শন করা হয় এবং তাঁরা ভারতে পালিয়ে যান। ফলে মামলাটির আর নিষ্পত্তি হয় নি। সন্দেহভাজনদের জামিন প্রদান করা হয়েছে।
শিয়ালদহ মেট্রো স্টেশন
শিয়ালদহ মেট্রো স্টেশন কলকাতা শিয়ালদহ রেলওয়ে স্টেশন-এ অবস্্থিত।এই মেট্রো স্টেশনটি শহরতলির রেলপথের সঙ্গে যুক্ত রয়েছে।এই স্টেশনের এক দিকে ফুলবাগান মেট্রো স্টেশন ও অপর দিকে এসপ্ল্যানেড মেট্রো স্টেশন।এই স্টেশনে ৩ টি প্লাটফর্ম নির্মান করা হচ্ছে।
আর্কাইভ ডট অর্গ
arXiv (উচ্চারণ "আর্কাইভ") হল সংশোধনের পর প্রকাশনার জন্য অনুমোদিত ইলেকট্রনিক প্রাক মুদ্রণের (ই-মুদ্রণ হিসাবে পরিচিত) একটি সংগ্রহস্থল, যেটি গণিত, পদার্থবিজ্ঞান, জ্যোতির্বিজ্ঞান, কম্পিউটার বিজ্ঞান, পরিমাণগত জীববিদ্যা, পরিসংখ্যান এবং পরিমাণগত অর্থব্যবস্থা বিভাগের বৈজ্ঞানিক কাগজপত্র নিয়ে গঠিত। এগুলিতে অনলাইনের মাধ্যমে প্রবেশ করা যায়।
আর্কাইভ কম-ব্যান্ডপ্রস্থের টেক্স নথি বিন্যাস ব্যবহার করে। এর ফলে বৈজ্ঞানিক কাগজপত্রগুলিকে সহজেই ইন্টারনেটের মাধ্যমে প্রেরণ করা যায় এবং ক্লায়েন্ট-সাইডের মাধ্যমে প্রদান করা যায়। ১৯৯০ সালের কাছাকাছি সময়ে জোয়ান্নে কোহন তার সহকর্মীদের পদার্থ বিজ্ঞানের প্রাক-মুদ্রণগুলি ই-মেইল করা শুরু করেন, কিন্তু দ্রুতই প্রেরিত গবেষণা পত্রের সংখ্যার জন্য ই-মেইল বক্সের ধারণক্ষমতা পূর্ণ হয়ে গিয়েছিল। পরবর্তীকালে পল জিন্সপ্যাঙ কেন্দ্রীয় সংরক্ষণাগারের প্রয়োজন উপলব্ধি করেন, এবং ১৯৯১ সালের অগাস্ট মাসে তিনি একটি মেইল বক্সের কেন্দ্রীয় সংগ্রহস্থল তৈরি করেন যা লস আলামস ন্যাশনাল পরীক্ষাগারে সঞ্চিত ছিল, এবং যা যে কোনও কম্পিউটার থেকে ব্যবহার করা যেতে পারত।
বাইজান্টাইন রন্ধনশৈলী
বাইজেন্টাইন রসনা (আধুনিক গ্রিক) হচ্ছে গ্রীক ও রোমান ভোজনবিদ্যার একটি সম্মিলিত রূপ। বাইজান্টাইন সাম্রাজ্যের অগ্রগতির পাশাপাশি বাণিজ্য বাড়তে থাকে এবং গ্রীসে মসলা, চিনি ও বিভিন্ন নতুন সবজি আমদানি করা হতে থাকে।
পাচকগণ নতুন খাদ্যসামগ্রী দ্বারা নতুন খাবার তৈরির পরীক্ষা নিরীক্ষা চালাতে থাকেন। ফলশ্রুতিতে দুটি নতুন ধারার রন্ধনশৈলীর আবির্ভাব ঘটে। এর একটি পূর্বাঞ্চলীয় (এশিয়া মাইনর ও পূর্ব এজিয়ান) আমদানিকৃত খাদ্য নির্ভর বাইজান্টাইন রসনা এবং অন্যটি পূর্ব থেকে প্রচলিত স্থানীয় গ্রীক রসনা।
বাইজেন্টাইন খাদ্য শ্রেণিভেদে বৈচিত্রময়। রাজপ্রাসাদ ছিলো মশলা এবং বহিরাগত রেসিপির এক মহানগরী। অতিথিদের ফল, মধু-কেক এবং সিরাপি মিষ্টান্ন পরিবেশন করা হত। সাধারণ মানুষের খাদ্যাভ্যাস রক্ষণশীল ছিলো। তাদের প্রধান খাদ্য ছিল রুটি, সবজি, ডাল এবং শস্য দিয়ে বিভিন্ন উপায়ে প্রস্তুত খাদ্যাদি। সালাদ খুবই জনপ্রিয় ছিল; ১৪৩৯ সালে সম্রাট জন অষ্টম পায়ালোগোস প্রতিবেলা খাবারের সংগে সালাদ চাইতেন।
বাইজান্টাইনগণ এনথোটিরো বা কেফালিন্টজিন সহ বিভিন্ন প্রকার চীজ প্রস্তুত করতো। তারা স্বাদু ও লোনাপানির শেলফিশ এবং মাছ খেতো। তারা ডিমের বিখ্যাত অমলেট স্পৌনগাটা তৈরী করতো। থিয়েডোর প্রদুমস এটার উল্লেখ করেছেন। প্রতিবাড়িতে হাঁস মুরগী পালা হতো।
বাইজেন্টাইন গণ্যমান্য ব্যক্তিগণ শিকারের মাধ্যমে মাংস সংগ্রহ করতো। পুরুষের কাছে এটা প্রিয় এবং বিশিষ্ট পেশা। তারা সাধারণত কুকুর ও বাজপাখি নিয়ে শিকারে যেতো। কখনও কখনও ফাঁদ পাততো, জাল এবং পাখি ব্যবহার করতো। বৃহৎ আকারের প্রাণীর মাংস ছিলো একটি ব্যয়বহুল এবং বিরল খাদ্য। শীতের সকালে নাগরিকগণ শূকর হত্যা করত এবং বছরব্যাপী পরিবারের জন্য সসেজ, নোনা পোর্ক এবং চর্বি হিসেবে ব্যবহার করতো।
মধ্যবিত্ত ও উচ্চবিত্ত বাইজান্টাইনরা শুধু ল্যাম্বের মাংসের সংস্থান করতে পারতো। চাষাবাসে গরু ব্যবহৃত হতো বলে তারা কদাচিৎ গরুর মাংস খেতো। কনস্ট্যান্টিনোপল এবং থেসসালোনিকির মত শহরের বাসিন্দারা তাভেরনার উদ্দেশ্যে উৎসর্গ করা পশুর মাংস খেতো। রান্নার সাধারণ ধরণ ছিলো সিদ্ধ করা। অলস পাচকেরা প্রায় সব কিছুই সিদ্ধ করতো।
অনেক পন্ডিতের মতে বাইজেন্টাইন কপটপলাকুস (মধ্যযুগীয় গ্রিক: κοπτοπλακοῦς) এবং প্লাকুন্তাস টেটায়রোমেনাস হচ্ছে যথাক্রমে আধুনিক বাকলাভা এবং তিরোপিতার পূর্বপুরুষ।
কনস্টান্টিনোপলের মধ্যে জনপ্রিয় বাণিজ্য পথ থাকায় বাইজান্টাইন রসনা বিভিন্ন অঞ্চলের জনগোষ্ঠীর সংস্পর্শ লাভ করে যেমন ইতালির লোমবারড়দ, পারস্য সাম্রাজ্য, উঠতি আরব সাম্রাজ্য ইত্যাদি। উসমানীয় খেলাফতের সময়ে এরা মিশ্রিত হয়ে যায় সেজন্য আধুনিক তুর্কি রন্ধনপ্রণালী, গ্রিক রন্ধনপ্রণালী , এবং বালকানস রান্না সব প্রায় অভিন্ন।
ম্যাসেডোনিয়া তার মদের জন্য বিখ্যাত ছিলো। যা উচ্চবিত্ত বাইজান্টাইনদের মধ্যে পরিবেশিত হতো। ক্রুসেড এবং পরবর্তীকালে পশ্চিম ইউরোপ বাইজান্টাইনের দামী মদের কদর করে। অদ্যাপি বিখ্যাত উদাহরণ হচ্ছে রাজা রিচার্ড লায়নহারটের বিবাহে সাইপ্রাসের কমান্ডারিয়া মদ পরিবেশন করা হয়। অন্যান্য প্রখ্যাত প্রকরণের মধ্যে আছে মাস্কাট আঙুর থেকে তৈরী ক্রীটের মদ, রামনি এবং মালভাসিয়া বা মাল্মসে। রেটসিনা মদের সংগে পাইনের রজন মেশানো হতো স্বাদে ভিন্নতা আনার জন্য। বর্তমান দিনেও এটা গ্রীসে দেখতে পাওয়া যায়।
বৈলতলী ইউনিয়ন
বৈলতলী বাংলাদেশের চট্টগ্রাম জেলার চন্দনাইশ উপজেলার অন্তর্গত একটি ইউনিয়ন।
বৈলতলী ইউনিয়নের আয়তন ২৩৫৯ একর (৯.৫৫ বর্গ কিলোমিটার)।
২০১১ সালের পরিসংখ্যান অনুযায়ী বৈলতলী ইউনিয়নের লোকসংখ্যা ২২,৬৫২ জন। এর মধ্যে পুরুষ ১১,৫৬৫ জন এবং মহিলা ১১,০৮৭ জন।
চন্দনাইশ উপজেলার দক্ষিণ-পশ্চিমাংশে বৈলতলী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৪ কিলোমিটার। এ ইউনিয়নের উত্তরে বরমা ইউনিয়ন ও সাতবাড়িয়া ইউনিয়ন; পূর্বে সাতকানিয়া উপজেলার খাগরিয়া ইউনিয়ন; দক্ষিণে সাতকানিয়া উপজেলার নলুয়া ইউনিয়ন, আমিলাইশ ইউনিয়ন ও চরতী ইউনিয়ন এবং পশ্চিমে সাতকানিয়া উপজেলার চরতী ইউনিয়ন অবস্থিত।
বৈলতলী ইউনিয়ন চন্দনাইশ উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম চন্দনাইশ থানার আওতাধীন। এটি জাতীয় সংসদের ২৯১নং নির্বাচনী এলাকা চট্টগ্রাম-১৪ এর অংশ। এ ইউনিয়নের গ্রামগুলো হল:
বৈলতলী ইউনিয়ন পূর্বে পটিয়া উপজেলাধীন ২১নং বৈলতলী ইউনিয়ন পরিষদ নামে পরিচিত ছিল। বর্তমানে চন্দনাইশ উপজেলাধীন ৬নং বৈলতলী ইউনিয়ন পরিষদ নামে প্রতিষ্ঠিত।
সেই বৃটিশ আমলে গ্রামের মানুষেরা সৃষ্টি করেছিল গ্রামের নাম। গ্রামের অধিকাংশ অঞ্চল জুড়ে অনেক আম গাছ ছিল। আম গাছ থেকে আম গাছে আম ধরার সময় হলে আমের অনেক মুকুল সেই আমগাছের নিচে পড়ে থাকত। আমের মুকুলকে স্থানীয় ভাষায় "বৈল" বলা হয়। তার থেকেই গ্রামের নাম হল "বৈলতলী"। বৈলতলী গ্রামের নামানুসারে ইউনিয়নের নামকরণ করা হয়।
বৈলতলী ইউনিয়নের স্বাক্ষরতার হার ৫৭.৭৩%। এ ইউনিয়নে ১টি ফাজিল মাদ্রাসা, ২টি মাধ্যমিক বিদ্যালয়, ৭টি প্রাথমিক বিদ্যালয় ও ২টি কিন্ডারগার্টেন রয়েছে।
বৈলতলী ইউনিয়নে যোগাযোগের প্রধান প্রধান সড়কগুলো হল চন্দনাইশ-বৈলতলী সড়ক, দোহাজারী-বৈলতলী সড়ক এবং বরকল-বৈলতলী সড়ক।
প্রধান যোগাযোগ মাধ্যম সিএনজি চালিত অটোরিক্সা।
বৈলতলী ইউনিয়নে ৪৭টি মসজিদ, ৩৪টি মন্দির ও ১টি বিহার রয়েছে।
বৈলতলী ইউনিয়নের দক্ষিণাংশ দিয়ে বয়ে চলেছে সাঙ্গু নদী।
বৈলতলী ইউনিয়নের প্রধান ২টি হাট/বাজার হল ইউনুছ মার্কেট (বাজার) এবং খোদার হাট।